Need For Speed Payback Bakal Bawakan Pengalaman Seumpama Bermain ‘Most Wanted’

Jika ditanya apa yang dimahukan buat mereka yang pernah bermain siri game Need For Speed, hampir kesemua pemain akan lebih bersetuju sekiranya siri game ini membawakan kembali konsep permainan seakan-akan ‘Most Wanted’ atau ‘Underground’. Dalam erti kata lain, kebolehan untuk customize kereta pilihan anda bermula daripada warna sehinggalah kepada pemilihan bumper.

Dari segi permainan pula, Need For Speed Payback bakal membawakan kembali halangan roadblock melibatkan polis, spike strips dan sebagainya seperti yang tersedia pada siri Most Wanted. Pengguna berpeluang menjadi yang terawal mendapatkan game ini apabila mula dilancarkan pada 10 November 2017 ini.


Neelofa Antara Penerima Anugerah Tokoh Sayyidatina Juwairiyah Al-Harith

Terpalit dengan kontroversi, nama Neelofa kini menjadi sebutan para netizen. Walaupun begitu, Neelofa telah menerima anugerah Tokoh Sayyidatina Juwairiyah Al-Harith bagi Kategori Tokoh Berpengaruh Mega atau influencer daripada kerajaan negeri Kelantan.

Difahamkan, Neelofa merupakan salah seorang daripada 14 wanita yang menerima anugerah itu sempena sambutan Hari Sayyidatina Khadijah (HSK) 2021. Anugerah disampaikan oleh Timbalan Menteri Wanita, Keluarga dan Masyarakat Datuk Siti Zailah Mohd Yusoff di Kota Darulnaim semalam.

Akan tetapi, majlis tersebut tidak dihadiri Neelofa kerana beliau berada di Langkawi atas urusan perniagaan selepas melangsungkan perkahwinan pada Sabtu lalu.

HSK adalah program tahunan yang diperkenalkan kerajaan negeri Kelantan bagi merai, mengiktiraf peranan serta sumbangan wanita dalam pembangunan di Kelantan dan dianjurkan oleh Urus Setia Kebajikan, Pembangunan Keluarga dan Wanita Negeri Kelantan.

Sementara itu, kami kongsikan beberapa artikel kontroversi berkaitan Neelofa pada pautan di bawah ini.

Tiada Pembukaan Cawangan Baru, Netizen Bengang Chatime Cuba ‘Backup’ Alasan Neelofa Ke Langkawi

Kongsi Ciapan Sindiran, Tealive ‘Troll’ Pesaing Syarikat Buat Netizen Tergamam

‘Free Marketing’ Seluruh Negara, Neelofa Bersyukur Chatime Di Langkawi Sudah Diketahui Ramai


Neelofa Berjaya Merangkul Anugerah ‘Influencer’ Di IAM 2019 Monaco

Sebut mengenai Neelofa atau nama penuhnya Noor Neelofa Mohd Noor pasti seluruh Malaysia mengenalinya. Berjaya menempa nama dalam industri hiburan sebagai pelakon dan hos serta menceburi bidang usahawan berjaya menaikkan lagi nama beliau.

Terbaharu, usahawan dan selebriti ini berjaya memenangi Anugerah Influencer 2019 (IAM 2019) bagi kategori Usahawan di Monaco. Kejayaan beliau telah dikongsikan melalui sebuah post di Instagram yang menampilkan trofi yang dimenanginya. Beliau turut mendedikasikan kejayaan beliau terhadap orang ramai terus menyokong beliau sejak daripada permulaan karier beliau.

RECOGNITION Thank you again for the nomination and this award, @influencerawardsmonaco. This goes to all of you who have been supporting and inspiring this girl since day one. Definitely one of the most significant highlights of 2019. #InfluencerAwardsMonaco #entrepreneur #IAM2019

A post shared by  Noor Neelofa Mohd Noor (@neelofa) on Oct 6, 2019 at 5:30pm PDT

Kejayaan Neelofa merangkul anugerah ini sekaligus berjaya mengalahkan beberapa calon usahawan dan influencer luar negara seperti The Kaplan Twins, Lufyyyy, Hugo Philip dan Caroline Receveur.

Untuk pengetahuan, IAM 2019 diasaskan oleh Pauline Ducruet serta beberapa individu berpengaruh. Anugerah yang dijalankan di Monaco ini turut disebutkan sebagai ‘Anugerah Oscal bagi dunia digital’.

Seramai 100 influencer media sosial telah dijemput ke anugerah ini terdiri daripada pelbagai bidang merangkumi fesyen, keusahawanan, penjenamaan dan selebriti.

You deserved it girl! Congratulation again for winning #influencermonacoaward for Entrepreneur category. You make 🇲🇾 proud! 👏👏👏💟💟💟💟💟💟💟💟💟💟 #neelofa #iam2019 #influencermonacoaward Credit video @influencerawardsmonaco & @farahyasmine

A post shared by  NeelofaFans (@lofa.redland) on Oct 6, 2019 at 6:07pm PDT

Tahniah Neelofa! Anda sekali lagi berjaya mengharumkan nama Malaysia ke peringkat global menerusi kejayaan yang diperoleh. Pastinya kejayaan ini bakal membuka peluang kepada selebriti tanah air yang lan untuk mengikuti jejak langkah yang sama.

Sebelum ini, AirAsia pernah melantik Neelofa sebagai pengarah bebas bukan eksekutif syarikat tersebut. Beliau juga pernah berkolaborasi dengan syarikat permodelan di London. Ketahui lebih lanjut mengenai Neelofa dengan klik pautan dibawah.

Apakah Kelebihan Yang Bakal Dibawa Neelofa Kepada AirAsia?

Neelofa Jalin Kerjasama Dengan Syarikat Permodelan London

Neelofa Berkolaborasi Bersama Chatime Perkenalkan Aiskrim Teh Boba


Neelofa Berkolaborasi Bersama Chatime Perkenalkan Aiskrim Teh Boba

Baru-baru ini, Tealive baru sahaja perkenalkan aiskrim teh boba. Kini, Chatime pula tampil berkolaborasi bersama Neelofa perkenalkan aiskrim teh boba.

Pastinya ini akan menjadi persaingan sengit antara dua jenama besar ini. Malah, inovasi aiskrim teh boba ini pastinya berikutan kegilaan rakyat Malaysia terhadap boba yang memuncak.

Vanilla ice cream is so yesterday🙄 The ORIGINAL milk tea flavoured ice cream with brown sugar and pearls by @neelofa x Chatime Signature is coming to you soon! #chatimegang #chatimemalaysia #neelofaxchatime #chatimexneelofa #chatimegang #teampurple #tea #milktea #neelofa #boba #dessert #chatimenation

A post shared by  Chatime Malaysia (@chatime.malaysia) on Jun 18, 2019 at 12:08am PDT

Neelofa dikhabarkan akan membuka Chatime Signature Cafe pertama di Malaysia. Ini pastinya menjadi menu utama untuk kafe terbabit. Walau bagaimanapun, tiada maklumat lanjut bila akan dilancarkan.

Baca lagi: Tealive Perkenalkan Aiskrim ‘Milk Tea’ Berharga RM5.90


Pesanan Pertama Tok Guru Nik Aziz Ketika Neelofa Bertemu Dengan Beliau

Neelofa telah bermimpi bertemu Tok Guru semasa 27 Ramadhan yang lalu. Di dalam mimpi itu, Neelofa berada di dalam sebuah masjid berpermaidani warna hijau. Neelofa duduk bersila bertentangan dengan Tok Guru Nik Aziz dan bercakap dengannya. Tetapi apa yang dicakapkan itu, Neelofa tidak tahu. Lalu, dia terus tersedar dalam keadaan hati berdebar dan terus menghubungi orang yang boleh menemukannya dengan Tok Guru.

Pada hari raya, Neelofa mendapat kesempatan bertemu dengan Tok Guru.

Pesanan pertama Tok Guru semasa sesi perjumpaan itu ialah:

“Dunia ini hanya pinjaman Allah SWT kepada kita.  Apa yang kamu ada sekarang, apa yang kamu makan, apa yang kamu pakai sekarang, rumah dan kereta kamu hanyalah pinjaman dari Allah. Semua orang bila melalui hari-hari seharian tidak sedar bahawa segala apa kepunyaan kita adalah kepunyaan Allah. Jadi disebabkan lalai tentang ingatan itu banyak benda-benda yang tidak baik kita lakukan.” kata Neelofa.

Adakah anda pernah bertemu dengan Tok Guru Nik Aziz?
Kami mahu mendengar kisah anda. Coretkannya di ruangan komen The Vocket atau di Facebook The Vocket.


Neelofa Dilantik Sebagai Pengarah Bebas Bukan Eksekutif AirAsia

Kejutan buat AirAsia dan seluruh rakyat Malaysia. CEO AirAsia, Tan Sri Tony Fernandes pada hari ini telah mengumumkan Neelofa sebagai pengarah bebas bukan eksekutif AirAsia.

Perlantikan beliau ini dipilih selepas kejayaan yang diperoleh beliau sepanjang karier menjadi usahawan melalui jenama Naelofar sekaligus menjadikan beliau sebagai ikon syarikat penerbangan ini.

Noor Neelofa Mohd Nor atau lebih dikenali dengan nama Neelofa ini ternyata individu yang sangat sesuai untuk menggalas jawatan yang baru sahaja diumumkan AirAsia.

Berjaya mengutip jualan melalui jenama Naelofar sebanyak RM200 juta sepanjang tahun ini dan melebarkan jenamanya ke 37 buah negara jelas membuktikan beliau merupakan individu yang layak untuk menggalas jawatan terbaru ini. Tidak dilupakan juga beliau antara wanita yang berjaya tersenarai di dalam Forbes 30 under 30.

Mengulas mengenai jawatan terbaru beliau, Neelofa ternyata sangat gembira dan bersedia untuk mencuba sesuatu yang baru setelah 7 tahun berada di dalam bidang keusahawanan.

Tahniah Neelofa! Anda berjaya membuktikan hasil kerja keras sebagai artis dan juga usahawan sepanjang 7 tahun ini berjaya membolehkan anda untuk dilantik sebagai pengarah penting di salah sebuah syarikat penerbangan terkenal dunia, AirAsia. Semoga lebih banyak kejayaan yang bakal ditempa buat AirAsia dan Neelofa.


Neelofa Dilaporkan Terima Gaji RM279,375 Sebagai Pengarah Bebas Bukan Eksekutif AirAsia

Sebut mengenai Neelofa pasti seluruh Malaysia mengenalinya. Berjaya menempa nama melalui industri lakonan, pengacaraan serta berjaya dalam bidang bisnes melalui syarikat Naelofar berjaya membuatkan Neelofa menjadi idola kepada orang ramai.

Kejayaan dan populariti beliau turut mengundang beberapa syarikat beliau untuk dilamar sebagai duta manakala AirAsia pula telah sebulat suara untuk melantik beliau sebagai pengarah bebas bukan eksekutif AirAsia pada Disember 2017.

Terbaharu, tular di Twitter @cocorello mengenai pendapatan Neelofa sebagai salah seorang ahli lembaga safety review board untuk AirAsia pada tahun 2018 telah mengejutkan pelbagai pihak dengan jumlah pendapatan RM279,375 setahun tidak termasuk elaun sebanyak RM8,000.

Yesterday I revealed that Neelofa was in Airasia's Safety Review Board and that in 2018, she made RM279,375 not incl RM8,000 allowance. Here are the receipts.

(You can also see how much Tony Fernandes and Kamaruddin Meranun made that year, RM22.1mil and RM21.9mil respectively) pic.twitter.com/1kWlNjMg0o

Di sebalik jumlah gaji besar yang diterima Neelofa, para netizen kebanyakannya tidak mempunyai masalah dengan gaji yang diterima Neelofa apatah lagi mengetahui AirAsia merupakan sebuah syarikat swasta yang berpeluang menentukan gaji yang setimpal buat ikon wanita ini.

Walau bagaimanapun, muncul tanda tanya di kalangan netizen yang berminat untuk mengetahui lebih lanjut mengenai kredibiliti Neelofa sebagai ahli lembaga safety review board AirAsia apabila mengetahui latar belakangnya yang bukan daripada bidang penerbangan.

More interested on how she contributes to the safety review board and only training she attended was the mandatory one

Dalam pada itu, gaji Tony Fernandes dan Kamarudin Maranun bagi tahun 2018 masing-masing turut dipaparkan dengan jumlah RM22.1 juta dan RM21.9 juta. Mungkin sahaja terdapat usaha beliau dalam menaikkan lagi nama AirAsia walau bagaimanapun sudah pastinya ia adalah rahsia syarikat yang menggajikan beliau.

Ketahui lebih lanjut mengenai berita perlatikan Neelofa sebagai pengarah bebas bukan eksekutif AirAsia serta kelebihan yang bakal dibawakan beliau.

Neelofa Dilantik Sebagai Pengarah Bebas Bukan Eksekutif AirAsia

Apakah Kelebihan Yang Bakal Dibawa Neelofa Kepada AirAsia?

Didakwa Susu Pisang Nilofa Dirampas, Neelofa Tampil Beri Penjelasan


Neelofa Jalin Kerjasama Dengan Syarikat Permodelan London

Nampaknya Neelofa semakin melebarkan sayap perniagaannya ke luar negara apabila beliau menandatangani kontrak dengan syarikat permodelan London, Established.

Malah, beliau akan mengetengahkan fesyen modest muslim disana mulai tahun depan dan Neelofa sangat teruja dengan kerjasama tersebut.

So proud and ecstatic to announce that I am a part of the @estmodels here in London! Thank you for this amazing opportunity, I can’t wait to explore what’s in store for me! And thank you everyone for your lovely wishes and doa! 2019 lets do this 🤜🏼🤛🏽

A post shared by  Noor Neelofa Mohd Noor (@neelofa) on Dec 13, 2018 at 5:56pm PST

Welcoming THE social media queen 👑 to the Established family! As well as leading the way on social, @neelofa is a successful entrepreneur, actress and TV host having appeared in a number of blockbusters, hosted TV shows and produced her own reality show 💁🏽♀ Is there anything this Malaysian beauty can’t do?! 💕 . . . . #establishedtalent #establishedhere #influencer #entrepreneur #actress #tv #realitytv #malaysia #luxury #femaleentrepreneur #femaleboss #welcome #beautiful #blackandwhite #photography #fashion

A post shared by  ESTABLISHED MODELS (@estmodels) on Dec 13, 2018 at 2:58am PST

Untuk pengetahuan anda, Established mempunyai lebih daripada 50 tahun pengalaman bekerja sebagai agensi antarabangsa terkemuka. Jenama itu juga telah bekerja dengan jenama terkemuka termasuk Burberry, Versace, Tom Ford, Top Shop, Top Man, H&M, Diesel, Saint Laurent dan banyak lagi.

Nampaknya Established juga teruja dengan kerjasama yang dijalinkan. Ini merupakan satu pencapaian yang baik. Tahniah Neelofa.


9 Bulan Kajian Dengan Kos RM5 Juta Bagi Mengkaji Jambatan Ketiga Malaysia – Singapura

Kepadatan pengunjung dan mereka yang bekerja di Singapura atau Malaysia telah menjadi antara penyebab rancangan untuk membina jambatan ketiga di antara dua negara jiran tercetus.

Menurut laporan yang dikeluarkan oleh Harian Metro, pengguna jambatan telah meningkat hampir 70 peratus dan telah dirujuk sebagai ‘pelawat yang semakin tinggi’.

The Straits Times melaporkan, lebih daripada 367,000 orang kini menggunakan kompleks Kastam, Imigresen dan Kuarantin (CIQ) setiap hari, dengan 254,000 orang menggunakan bahagian Johor Baharu dan 113,000 orang menggunakan Pautan Kedua.

Tetapi, sebelum segala kerja pembinaan dijalankan, satu kajian menyeluruh yang memakan kos sebanyak RM5 juta bakal dilaksanakan untuk melihat segala kemungkinan.

Menteri Dalam Negeri, Tan Sri Muhyiddin Yassin berkata keputusan untuk membina jambatan tersebut hanya akan diputuskan selepas kajian selama sembilan bulan itu siap.

Tujuan kajian ini dilakukan adalah untuk mengkaji adakah jambatan ketiga mampu untuk mengurangkan kesesakan di Tambak serta lokasi yang dicadangkan.

Manakala perbincangan di antara Singapura untuk membina jambatan tersebut hanya akan dilakukan selepas Putrajaya meluluskan cadangan hasil dari kajian yang dilakukan.

Berikut adalah cerita lain mengenai Singapura – Malaysia yang perlu anda tahu. Klik pautan di bawah untuk membaca.

Rakyat Malaysia Sanggup Lakukan Apa Sahaja Kerja Di Singapura, Tetapi Tidak Di Negara Sendiri

Pendapatan Dari Singapura Tidak Akan Dikenakan Cukai Di Malaysia

Jabatan Negara Amerika Syarikat Sangka Singapura Berada Di Dalam Malaysia


Neelofa Letak Jawatan Sebagai Pengarah Bebas Bukan Eksekutif AirAsia

Hampir 3 tahun dilantik sebagai pengarah bebas bukan eksekutif AirAsia, Noor Neelofa Mohd Noor atau lebih dikenali dengan nama Neelofa dilaporkan telah meletak jawatan di syarikat penerbangan tambang murah, AirAsia.

Beliau yang merupakan pengasas kepada jenama Naelofar Hijab mulai dilantik menjawat jawatan tinggi di AirAsia ini pada Disember 2017 oleh Tan Sri Tony Fernandes.

Just thinking about this chat we had makes me excited for all of you to tune in. Another inspiring episode you surely don't want to miss. @nexttoneelofa #NextToNeelofa @ctdk #ValentinoBlueGrace #styledbycolin @maisonvalentino

A post shared by  Neelofa (@neelofa) on Aug 9, 2020 at 11:57pm PDT

Berdasarkan laporan daripada Bernama, perletakan jawatan Neelofa sebagai pengarah bebas bukan eksekutif AirAsia adalah disebabkan komitmen peribadi. Beliau dilaporkan telah menghantar surat perletakan jawatan pada 17 Ogos lalu dan disahkan AirAsia pada hari ini.

Untuk pengetahuan, perlantikan beliau sebelum ini dipilih selepas kejayaan yang diperoleh beliau sepanjang karier menjadi usahawan melalui jenama Naelofar sekaligus menjadikan beliau sebagai ikon syarikat penerbangan ini.

Dilaporkan Neelofa telah menerima elaun sebanyak RM279,375 sebagai pengarah bebas bukan eksekutif AirAsia. Ketahui lebih lanjut mengenai kelebihan yang dibawa beliau dengan klik pautan di bawah.

Neelofa Dilaporkan Terima Gaji RM279,375 Sebagai Pengarah Bebas Bukan Eksekutif AirAsia

Apakah Kelebihan Yang Bakal Dibawa Neelofa Kepada AirAsia?


Bagaimana Neelofa Manipulasi ‘Suri Hati Mr Pilot’ Untuk Bisnes

Pada hari ini, di dalam program Daya eUsahawan yang dianjurkan oleh KKMM dan MDEC, pelakon dan usahawan terkenal, Neelofa dijemput sebagai salah seorang speaker.

Ramai tertarik dengan perkongsian beliau dalam membangunkan Naelofar Hijab.

Di bawah adalah nota yang ditulis oleh Puan Rosfazila Ramli, seorang usahawan dan pengurus dalam bidang latihan:

Neelofa dilahirkan dalam keluarga yang memang mempunyai DNA berniaga. Dari nenek moyang dan ibunya memang minat berniaga.

Beliau biasa membantu ibunya berniaga. Malah Neelofa pun mencuba bermacam-macam perniagaan seperti perniagaan kasut, jubah dan kanta mata sebelum meletup dengan tudung instant shawl seperti sekarang.

Neelofa dan pasukannya menubuhkan Naelofar Hijab pada tahun 2014 dan menjalankan perniagaan 100% atas talian pada masa itu.

Semasa permulaan, pasukan beliau hanya menyediakan 200 helai shawl sahaja untuk dijual. Selepas mendapat sambutan, barulah pasukan beliau mula membuat jualan di bazar-bazar dan ekspo-ekspo tempatan.

Tidak berapa lama kemudian, pasukan beliau memperkenalkan sistem stokis dan agen.

Seramai 800 orang stokis berdaftar tetapi hakikatnya, hanya 400 orang sahaja yang aktif. Belajar daripada peristiwa ini, pasukan beliau kini membangunkan sistem yang lebih ketat untuk mencari stokis yang lebih berkualiti.

Nekad untuk menjadikan bisnesnya berjaya, Neelofa fokus dan langsung tidak mengambil tawaran berlakon selama 3 tahun. Dalam tempoh itu, Neelofa hanya memenuhi jemputan sebagai pengacara sahaja.

Neelofa dan pasukannya menggunakan Bahasa Inggeris di laman web mereka. Ternyata, pemilihan bahasa mereka tepat, sehingga mampu mendapatkan jualan dari 37 buah negara seluruh dunia.

Ini jelas terbukti apabila pasukan beliau berjaya menghasilkan jualan luar negara sebanyak RM6 juta pada tahun lepas.

Manakala jualan dalam negara mencecah 8 angka, iaitu sebanyak RM50 juta.

Naelofar Hijab hanya menawarkan 2 jenis hijab iaitu Instant Hijab dan Semi Instant Hijab.

Selepas 3 tahun tidak berlakon, Neelofa merasakan perlu kembali ke layar perak sebagai salah satu usaha pemasaran buat syarikat beliau.

Neelofa mengambil keputusan untuk berjumpa dengan penerbit dan pengarah terkenal, Micheal Ang. Kebetulan Micheal Ang mempunyai 1 naskah karya yang masih belum dibuat drama. Micheal Ang bersetuju meneruskan projek karya itu dan mengambil Neelofa sebagai heroin. Drama tersebut ialah Suri Hati Mr Pilot, drama bersiri yang menjadi kegilaan rakyat Malaysia baru-baru ini.

Selepas membaca sinopsis, Neelofa balik ke pejabat dan memanggil designer untuk mereka 3 jenis tudung yang mewakili Warda semasa bujang, selepas berkahwin dan selepas dapat anak.

Ternyata percaturan beliau berjaya apabila jualan tudung Warda meletop-letop sepanjang tayangan drama bersiri Suri Hati Mr Pilot di kaca TV.

BACA: Jualan 50 Juta Setahun, Berikan Peluang Neelofa Tunaikan Haji Lebih Awal

Ini pula pesanan Neelofa kepada mereka yang baru menceburi dunia bisnes:

1. Tahu identiti jenama yang ingin ditonjolkan.

Logo, warna (beliau menetapkan tudung Nealofar hanya menggunakan warna-warna pastel) dan cara copywriting (gaya bahasa) sudah ditentukan dari hari pertama.

2. Kena kenal siapa sasaran pasaran produk kita.

Melabur dalam photoshoot untuk menghasilkan gambar yang berkualiti.

4. Gunakan pemasaran yang murah ketika bermula.

Beliau memulakan dengan low cost marketing melalui FB dan Instagram.

5. Konsisten mengemas kini FB dan IG beberapa kali dalam sehari menggunakan gambar yang berbeza-beza.

6. Memberi maklumat lengkap bagi setiap koleksi.

7. Menyediakan informasi lain yang pelanggan mahukan.

Sebagai contoh, dalam pasaran terlalu ramai penjual shawl membuat video tutorial pemakaian tudung/ shawl sebagai kaedah pemasaran.

Pada tahun ini Naelofar Hijab tampil berbeza dengan menyediakan drama ringkas bersiri untuk memasarkan koleksi hari raya mereka.

Banyak input yang diperolehi daripada perkongsian Neelofa. Beliau memang berusaha keras untuk menjadikan bisnesnya berjaya seperti hari ini.

Di Instagram tidak kurang yang berkongsi pengalaman mereka mendengar perkongsian Neelofa di dalam acara tersebut.

Perkongsian ini telah di-regrann-kan oleh IG ilofayou, iaitu laman IG peminat yang mengetengahkan konten berkaitan Neelofa.

Satu perkara menarik, Neelofa bukan sekadar menjual tudung tetapi juga ‘look’ atau aura yang dicipta apabila memakai shawl Warda.

3 ciri stail Warda diterangkan oleh @neelofa Kalau nak tahu lebih lanjut, @diyanaar ada temubual @abushaefhamza berkenaan stail Warda dalam #SuriHatiMrPilot Artikel boleh dibaca di www.thevocket.com/author/diyanaabrahman #neelofa #ilofayou #naelofar #naelofarhijab #meletop #edayausahawan #mdec

A post shared by @ilofayou on Nov 30, 2016 at 3:21am PST

‘Look’ ini asalnya dicipta untuk watak Warda dalam drama bersiri Suri Hati Mr Pilot. Daripada 3 gaya, Neelofa dapat mencipta identiti pemakai yang muda, bekerjaya dan sudah berkeluarga. Ramai memuji pemilihan pakaian dan stail heroin yang begitu cantik. Fashion stylist untuk drama ini bernama Abu Shaef Hamza berjaya menjadikan gaya Warda always on point.

BACA: 11 Tip Gaya Menawan Neelofa Dalam Suri Hati Mr Pilot Yang Anda Sendiri Boleh Cuba

Nota beliau jelas dituliskan dalam gambar di bawah.

Business tips from @neelofa #neelofa #ilofayou #meletop #surihatimrpilot @Regrann_App from @rosemah_gomabonasalai Getting her awesome energy from her yang business dimulakan dengan Instagram!!!!! Subhanallah #dayaeusahawan #eusahawan #fizoomar #mencapaiimpian #mdec #gomabonasalai in the house – #regrann

A photo posted by @ilofayou on Nov 30, 2016 at 3:03am PST

Kepentingan kepada pelanggan dan pengguna untuk berasa bangga menggunakan produk kita.

Bagaimana ia mencipta perasaan yakin dan gah kepada pemakai.

Amatlah penting untuk tidak membuat iklan atau pemasaran yang ‘cincai’ semata-mata mahu pelanggan mengetahui tentang produk kita.

Good business tips and sharing by @neelofa #neelofa #ilofayou #meletop #SuriHatiMrPilot @Regrann_App from @chris2coach Live with Neelofa #mdec #dayaeusahawan #eusahawan #youcanduit #mengejarimpian #CHRIS2Coach

A video posted by @ilofayou on Nov 30, 2016 at 3:03am PST

Akhir sekali, apa kata Neelofa tentang rezeki. Baca caption di bawah gambar ini.

Inspiring @neelofa #neelofa #ilofayou #naelofar #naelofarhijab #meletop #SuriHatiMrPilot #SuriHatiMrPilot @Regrann_App from @mastura2178 #neelofarhijab owner in the house… "Walau ada 10 kedai shawl dalam satu deretan kedai, percayalah rezeki kita tetap ada. Takde istilah rampas customer. Kita dah ada rezeki masing2"-Neelofa #mengejarimpian #dayaeusahawan2016 #dayaeusahawan #mdec – #regrann – #regrann

A photo posted by @ilofayou on Nov 30, 2016 at 3:10am PST

“Walau ada 10 kedai shawl dalam satu deretan kedai, percayalah rezeki kita tetap ada. Tak ada istilah rampas customer. Kita dah ada rezeki masing-masing.”

Neelofa, bukan sekadar cantik, tetapi bergeliga dan berjaya. Seorang anak muda yang boleh dijadikan idola semua.

Guess what, anda pun boleh menjadi seorang eUsahawan, atau dalam bahasa biasa, seorang usahawan online. Tekan link ini untuk maklumat lebih lanjut.

Semoga anda terinspirasi. Selamat berjaya.

BACA:  ‘[email protected]’ Program Untuk Mantapkan Bisnes Serta Jadikan Anda Seorang Jutawan Online


Neelofa ‘Menangis’ Percuma Buat Alif Satar Dan Raihan Demi Damba CintaMu

Jika anda sudah menonton muzik video lirik lagu terbaru Damba Cintamu nyanyian Alif Satar dan Raihan pasti anda akan perasan kelibat wanita yang memakai telekung dalam lagu tersebut sebenarnya adalah Neelofa.

Buat anda yang tertanya-tanya bagaimana pengacara terkenal tersebut boleh muncul dalam muzik video itu, penyanyi Alif Satar berkata dia mula mendapat idea selepas melihat gambar Neelofa yang sedang menangis di Arafah pada tahun lalu.

This friend of mine did this music video so sincerely and it showed… listen to the song and watch her performance. @neelofa . It’ll pierce through your heart… Link to the video is on my bio. SELAMAT BERPUASA SEMUA!🙏🏽♥

A post shared by  Alif Satar™ (@alifsatar) on Apr 27, 2020 at 2:55pm PDT

“Asalnya saya dan Raihan ada benda nak buat membabitkan kami. Namun, apabila fikir balik, saya cakap ada idea nak bekerjasama Lofa. Kalau imbas semula tahun lalu semasa Lofa buat Haji, ada gambar dia berdoa menangis di Arafah di tengah hujan.

“Saya terus menghubungi Lofa dan beritahu mengenai projek ini. Dia tanya kena buat apa, saya jawab menangis saja. Dia gelak dan cakap okay. Mungkin orang tak tahu, Lofa ini ada potensi menjadi pelakon ‘method’. Saya tahu kemampuan dia boleh menangis dan sedih. Jadi, dalam video ini saya nak dia menangis.

“Dia datang studio awal tahun. Sebelumnya dia tanya nak mekap macam mana. Saya cakap tak nak, hanya bawa telekung hitam saja. Rakaman tidak sampai setengah jam pun.

“Kalau ikutkan saya dan Raihan patut ada juga dalam video, tapi disebabkan PKP (Perintah Kawalan Pergerakan) ketika ini, akhirnya Lofa seorang saja. Tapi pasukan saya buat suntingan dengan satu cara dan stail video lain iaitu MV lirik bersama Lofa,” katanya seperti dipetik Harian Metro.

Tambah mengejutkan menurut Alif yang muncul di sesi siaran langsung #dirumahjer di Instagram @myhmrap semalam menjelaskan Neelofa tidak mengenakan bayaran untuk pembabitannya dalam projek tersebut.

“Dia buat secara percuma. Saya pun tak tahu macam mana Lofa boleh setuju. Saya sangat berbesar hati dan gembira. Semasa menawarkan tugas itu, saya tanya berapa bayaran tapi dia cakap tak perlu. Buat dan rakam saja.

“Saya terus macam, tak tahu lah. Lofa bagi produk susu, tudung kepada isteri dan ini buat video lirik secara percuma pula. Lofa memang memberikan komitmen sepenuhnya. Apa saya minta dia buat saja tanpa bertanya apa-apa. Saya sangat bertuah dia terbabit dalam projek ini,” tambahnya.

Sejak dimuat naik pada semalam, muzik video lirik lagu tersebut sudah pun mencapai lebih 300,000 tontonan di Youtube dengan rata-rata komen yang ditinggalkan netizen memberikan maklum balas yang baik terhadap lagu tersebut.

Buat anda yang masih belum mendengar dendangan terbaru Raihan dan Alif Satar ini, apa kata anda klik pautan di bawah untuk menonton video muzik Damba CintaMu.

Dengarkan Single Baharu Alif Satar Dan Raihan ‘Damba CintaMu’

Dengarkan Single Khas Alif Satar Dan Raihan ‘Sesungguhnya2019’


Neelofa Sekeluarga Didakwa Langgar SOP Aidilfitri, Kes Disiasat Dan Polis Minta Tidak Buat Spekulasi

Baru-baru ini tular video Neelofa dan keluarga menyambut Hari Raya Aidilfitri dan rata-rata netizen mendakwa berlaku pelanggaran SOP kerana dapat dilihat kesemua ahli keluarganya bermaaf-maafan serta berada dalam satu rumah yang sama.

Susulan penularan video tersebut, pihak polis mengesahkan bahawa siasatan sedang dijalankan ke atas Neelofa dan keluarganya dan pihak polis turut meminta orang ramai agar tidak membuat sebarang spekulasi berkaitan kes berkenaan.

Menurut Ketua Polis Daerah Brickfields, ACP Anuar Omar, satu laporan diterima polis membabitkan video tular yang memaparkan Neelofa sekeluarga meraikan Aidilfitri di sebuah rumah di Pinggir Zaaba, Taman Tun Dr Ismail, Kuala Lumpur.

Difahamkan, Neelofa dan keluarga telah hadir ke balai polis untuk memberikan keterangan semalam. Kes ini akan disiasat mengikut Peraturan Pencegahan dan Pengawalan Penyakit Berjangkit 2021.

Untuk rekod, sambutan 1 Syawal tahun ini sekali lagi diadakan dalam keadaan negara dikenakan perintah kawalan pergerakan (PKP) yang menyaksikan pelbagai syarat ketat dilaksanakan termasuk tiada aktiviti ziarah menziarahi dibenarkan.

Bagi anda yang terlepas berita berkaitan Neelofa dan keluarga beraya sakan, klik sahaja pautan di bawah ini untuk ketahui lebih lanjut.

Berhimpun Dan Beraya Sakan, Neelofa Sekeluarga Didakwa Langgar SOP Sekali Lagi

Selepas 33 Hari Disiasat, Pasangan Neelofa Dan PU Riz Dikenakan Kompaun RM30,000 Tanpa Diskaun


Perbualan Ringkas Antara Jurugambar Popular Dan Neelofa Ini Bukti Neelofa Sudah Berhijab

Kecoh hari ini apabila, artis kesayangan rakyat Malaysia, Neelofa dikatakan sudah berubah dengan tampil berhijab.

Jurugambar popular, Annas Easkey menerusi akaun Instagram beliau petang ini kongsikan satu screenshot menunjukkan perbualan beliau dengan Neelofa yang kami difahamkan berkaitan keputusan pelakon juga pengacara itu untuk berhijrah.

Dalam perbualan ringkas itu, Annas Easkey bertanyakan kepada Neelofa sama ada benar beliau kini memang benar benar sudah bertudung dan serius untuk kekal dengan imej itu.

“Yes Annas, I‘ve been praying to God to give me that strong hint for me to always istiqamah and alhamdulillah Allah answered me,” balas Neelofa terhadap soalan itu.

Kami mendoakan yang baik baik saja untuk Neelofa dan kepada Neelofa, anda nampak lebih cantik daripada Felixia Yap. Eh.


Neelofa Tampil Mohon Maaf Rakam ‘Lion King’ Di Pawagam

Pasti anda tahu bahawa merakam filem dalam panggung wayang merupakan satu kesalahan. Malah sebelum filem ditayangkan, terdapat iklan dan pesanan yang disampaikan mengenai isu ini.

Adakah anda tahu hukuman yang boleh dikenakan ke atas anda jika anda didapati secara tidak sah merakam filem yang ditayangkan dalam panggung wayang? Anda boleh dikenakan hukuman sebanyak RM20,000 atau penjara tidak melebihi 5 tahun.

Semalam kecoh dalam kalangan netizen apabila seorang pengguna Twitter membangkitkan isu tersebut dimana Neelofa telah memuat naik video berdurasi beberapa saat di Insta story rakaman filem Lion King. Justeru itu, isu terbabit telah mendapat perhatian pihak GSC dan TGV.

Do you have any information on which cinema location? We take allegations of piracy very seriously.

— TGV Cinemas (@TGVCinemas) July 23, 2019

Hi, tq for highlighting. We have reported this to the movie distributor (Disney) for their further action.

Ini menunjukkan pihak pawagam sangat memandang serius kesalahan ini dan status selebriti bukanlah satu lesen untuk Neelofa terlepas daripada berbuat demikian. Namun, Neelofa telah memadam video berkenaan dan membuat permohonan atas kesalahan yang telah dilakukan.

Assalamualaikum, my fellow Malaysians pic.twitter.com/pPX5rEe4Tc

Neelofa menegaskan bahawa tidak mempunyai niat untuk melanggar undang-undang berkaitan hak cipta, apatah lagi sebagai seorang artis dia sangat menghormati sebarang perkara tentang harta intelek.

Isu merakam filem dalam pawagam nampaknya masih tiada titik noktah. Mungkin kerana tiada kesedaran atau undang-undang tersebut dipandang ringan oleh pelaku-pelaku? Apakah pandangan anda mengenai isu ini?


Neelofa Tersinggung Wajah Bilal Disebar Tanpa Izin, Minta Peminat Hormati Privasi Keluarga

Sejak semalam tular di aplikasi TikTok video seorang bayi lelaki yang menurut netizen merupakan Muhammad Bilal, anak kepada Neelofa.

Sebagai ibu, Neelofa tersinggung dengan perbuatan dilakukan wanita itu seolah tidak menghormati privacy Neelofa.

Menerusi laman Twitter, sesetengah netizen menyokong tindakan wanita tersebut, sesetengah netizen tidak menyokong perbuatan itu.

“Bukan setakat Neelofa, mak ayah orang lain pun boleh marah kalau stranger datang dari entah mana-mana tangkap gambar anak diorang dan upload dekat media sosial,” ulas salah satu netizen di laman Twitter.

“Kau orang ni memang tak reti hormat privasi orang kot. Kemain dok sembang pasal penyakit ain, bila orang tak nak tunjuk, dah jadi gila,” tambahnya lagi.

Neelofa sebagai ibu kandung kepada Bilal berhak menegur sesiapa sahaja menyebar gambar anaknya di mana-mana laman social termasuk TikTok.

Menerusi Berita Harian, Neelofa menjelaskan dia dan suami, Muhammad Haris sudah merancang masa untuk mendedahkan atau berkongsi wajah Bilal.

“Saya terkilan. Seharusnya, mereka beri saya kesempatan sebagai ibu yang melahirkan untuk berkongsi sendiri wajah anak saya

“Saya akan bercuti dan melancong dalam tempoh terdekat. Apabila tiba masanya nanti, pasti saya akan kongsi kepada semua,” ulasnya lagi.

Neelofa juga menyatakan dia tidak mahu membesarkan atau memanjangkan isu mengenai anaknya, Bilal.


Neelofa Umum Tinggalkan Program MeleTOP Selepas 7 Tahun Mengacara

Sebut sahaja MeleTOP pasti rata-rata daripada anda sering menonton rancangan hiburan ini dimana menampilkan Neelofa dan Nabil sebagai pengacara rancangan tersebut.

Akan tetapi, satu pengumuman yang dibuat oleh Neelofa semalam cukup mengejutkan netizen. Neelofa telah mengumumkan bahawa beliau akan mengundurkan diri daripada rancangan MeleTOP secara ‘live’ dan bulan ini merupakan bulan terakhir beliau akan mengacarakan rancangan tersebut.

Betul betul surprise, satu studio terdiam! Secara officialnya, bulan ini adalah bulan terakhir buat @neelofa di MeleTOP. #ThankYouLofa! Kalau ada apa apa yang korang nak tanya Neelofa, korang boleh share soalan beserta hashtag #TanyaLofa #ThankYouLofa. We love you ❤❤❤ #MeleTOP

A post shared by  MeleTOP (@meletop) on Dec 3, 2019 at 5:38am PST

Untuk pengetahuan anda, Neelofa telah menjadi pengacara MeleTOP sejak tahun 2012 dan pastinya ini merupakan keputusan yang sukar diambil oleh Neelofa. Rata-rata netizen terkejut dengan pengumuman tersebut dan berharap Neelofa akan lebih berjaya kelak.

Pastinya ada daripada anda yang akan merindui gelagat Neelofa dalam MeleTOP. Jangan lupa untuk lihat episod-episod terakhir beliau pada bulan ini.

Tahukah anda bahawa peranan ‘gadis Trivago’ bukan lagi Dahlia Shazwan? Klik pautan di bawah untuk ketahui lebih lanjut.

Dahlia Shazwan Umum Bakal Tinggalkan Peranan ‘Gadis Trivago’

Tonton Temubual Unik BoboiBoy Dan Adu Du Secara ‘Live’ Di MeleTOP


Neffos Malaysia Memperkenalkan Telefon Pintar Mampu Milik

Jenama baru meningkat naik di Malaysia Iaitu Neffos yang dibawah naungan syarikat TP-link telah hadir dengan tiga model telefon pintar mampu milik. Antara tiga model itu ialah Neffos X9, Neffos C9 dan Neffos C9A untuk pasaran Malaysia.

Neffos X9 Ia didatangkan dengan paparan skrin FullView bersaiz 5.99 inci dengan resolusi HD+ 1440×720 dan nisbah 18:9. Untuk spekfikasi pula ia menggunakan CPU empat teras MediaTek MTK6750 bersama-sama dengan pilihan memori dan storan RAM 3GB, 32GB ataupun RAM 4GB , 64GB.

Dari segi sistem operasi pula, telefon ini dilengkapi dengan sistem operasi Android 8.1 Oreo. Storan pula boleh disokong sehingga 128GB jika menggunakan kad microSD.

Sistem dwi-kamera 13MP + 5MP f/2.0 di bahagian belakang yang juga mempunyai sistem pemfokusan Phase Detect Autofocus (PDAF) yang menjanjikan gambar-gambar yang tajam dan kamera hadapan menggunakan 8MP.

Untuk bateri ia didatangkan dengan saiz bersaiz 3060mAH berserta sambungan USB-C dengan pengecasan 5V2A. Malangnya telefon ini tidak dilengkapi audio jack.

Selain model Neffos X9, pihak Neffos Malaysia juga turut memperkenalkan dua buah telefon pintar yang hadir harga sangat murah iaitu model C9 dan C9A.

Kedua-dua model ini dilengkapi dengan spesifikasi dalaman yang sama hanya perbezaan pada saiz sahaja yang mana Neffos C9 dilengkapi dengan skrin bersaiz 5.99 inci dan Neffos C9A pula didatangkan dengan skrin bersaiz 5.49 inci.

Model ini dilengkapi dengan paparan FullView pada resolusi HD+ 1440×720, CPU MediaTek MT6739, kamera pandang belakang bersaiz 13MP dan memori sebanyak 2GB dan juga storan 16GB ia disokong penggunaan kad microSD.

Neffos Malaysia juga mengumumkan harga untuk setiap model ini. Bagi model X9 ia dijual dengan harga serendah RM 599 bermula hari ini. Manakala Model C9 RM429 dan Neffos C9 akan mula dijual pada penghujung bulan Ogos pada harga RM499.


Neffos Umumkan Telefon Pintar Pertama Mereka Dengan Penyertaan Projektor

TP-Link semalam telah mengumumkan model terbaru untuk telefon pintar mereka iaitu Neffos P1 yang baru dan terunggul dengen penyertaan projektor terbina. Melalui teknologi ini pengguna berpeluang melihat kandungan HD pada dinding dengan saiz skrin sehingga 200 inci.

Menariknya, projektor MEMS yang dibina di dalam Neffos P1 tidak menggunakan bateri yang kuat sebaliknya membolehkan anda menggunakan projektor ini secara dan mampu bertahan selama 4 jam.

Peranti ini dikuasakan dengan bateri sebesar 4000 mAh. Selain itu, model ini dikuasakan dengan chipset MediaTek MT6750 Octa Core 1.5GHz. Buat masa ini, Neffos Malaysia masih belum mengumumkan lagi harga atau tarikh bilakah model P1 bakal ditawarkan.


9 Cara Ini Boleh Bantu Anda Berdiet Dengan Efektif

Cara-cara yang bakal dikongsikan ini begitu mudah untuk dilakukan tetapi terlalu payah untuk direalitikan oleh mereka yang mahu menurunkan berat badan.

Anda digalakkan minum banyak air kerana ia boleh membantu menurunkan berat badan anda dengan merendahkan pengambilan jumlah tenaga dan menambahbaik metabolisma badan.

Orang dewasa digalakkan minum 9 hingga 16 cawan air setiap hari.

Walau bagaimanapun, ia bergantung kepada aktiviti yang dilakukan, umur dan mempertimbangkan berapa banyak minum air dalam bentuk kopi, teh, dan sayur-sayuran dan buah-buahan yang mempunyai banyak air.

Cadangan pengambilan air:
i. Minum air segelas sejurus selepas bangun tidur.
ii. Minum air 30 minit sebelum makan makanan berat.
iii. Jadikan pengambilan air itu satu amalan dengan membawa botol air.
iv. Boleh perasakan air dengan perahan air limau jika mahukan kelainan rasa.

Jika anda sudah biasa dengan krim dan gula untuk minuman, apa kata kali ini cuba gantikan 2 benda itu kepada kayu manis. Jangan pandang enteng, kafe-kafe ternama turut ada menggunakan kayu manis dalam minuman mereka.

Kenapa kayu manis ek? Selain dari kalori yang rendah, kayu manis juga boleh membantu merendahkan triglycerides, kolesterol jahat, dan paras gula dalam darah. Ia juga mengandungi antioksidan yang boleh membantu meningkatkan sistem imun dan fungsi otak.

Bagi menambah baik usaha turunkan berat badan, anda digalakkan berhenti mengambil minuman yang mempunyai kandungan gula tinggi, pewarna dan perasa. Maka, cara paling mudah ialah berhenti minum air bergas dan berperisa.

Kajian sains menunjukkan pilihan pinggan bersai kecil akan mempengaruhi anda berapa banyak makanan yang boleh diletakkan di atasnya. Dipercayai 20% pengambilan kalori boleh diturunkan dengan hanya menggunakan saiz pinggan yang lebih kecil.

Apabila anda makan terlalu cepat, badan anda tidak akan sedar betapa kenyangnya anda pada waktu itu. Keadaan ini akan menyebabkan anda makan berlebihan.

Sebaik-baiknya makan dengan perlahan seperti menikmati makanan tersebut dengan penuh tertib. Kebanyakan makanan akan dihadam dalam tempoh masa sekurang-kurangnya 20 minit.

Elok juga diamalkan berhenti makan sebelum kenyang.

Anda digalakkan mengambil makanan segar atau sejuk beku berbanding makanan yang ditinkan. Ini kerana makanan bertin mempunyai kandungan garam yang tinggi.

Selain itu, anda boleh gantikan pencuci mulut yang manis dengan buah-buahan yang mengandungi tinggi fiber dan antioksidan.

Anda juga tidak digalakkan mengambil makanan ringan aka junk food semasa dalam proses menurunkan berat badan. Cara untuk mengelakkannya ialah buang jauh-jauh makanan sebegitu.

Disarankan tidak makan sambil menonton TV atau komputer peribadi kerana tabiat ini dikaitkan dengan sifat makan berlebihan dan pilihan makanan yang tidak elok.

Fokus dan ingat apakah tujuan anda berada di sini. OK?

Setelah lakukan semua perkara di atas, kita boleh menyarankan kepada bakal-bakal orang slim untuk mencatat pengambilan makanan seharian.

Dari situ kita boleh lihat apa yang kita makan dan apa yang perlu diubah untuk tambah baik lagi kualiti program diet kita.

Anda boleh mula war-warkan kepada keluarga dan kawan bahawa anda sedang berdiet. Jadi, jika mereka ternampak kita makan banyak atau sewaktu dengannya, mereka boleh tegur kita.

Nak lagi best, anda berikan ganjaran (contoh: RM1) kepada orang yang menegur setiap kali anda melanggar pantang larang turunkan berat badan tersebut.


Negara Ini Miliki Gua Ais Yang Tidak Akan Mencair Walaupun Tiba Musim Panas

Segalanya ada di China, itu mungkin istilah yang boleh dilemparkan kepada negara unik ini. Negara yang terkenal dengan konsep barangan tiruan ini dahulu pernah membina sebuah bandar sangat mirip seperti Kota Paris yang turut dilengkapi replika Menara Eifel. Walaupun projek Kota Paris tiruan ini pernah gagal dan terbiar kosong tidak berpenghuni, ini tidak bermakna mereka berhenti membuat ciptaan tiruan yang lain.

Mungkin ramai belum tahu, pada tahun lepas China pernah membina gua ais terbesar di negara itu. Ianya terletak di daerah Luyashan Mountain Ningwu, China. Gua ais replika ini dihasilkan menerusi adaptasi  daripada rekabentuk istana Puteri Elsa yang terdapat di dalam cerita dongeng Disney. Menariknya, gua ini dibina sepenuhnya daripada ais dan tidak akan cair walaupun pada musim panas. Memang cool bukan?

Baca: Bandar Di China Ini Di Bina Seperti Kota Paris Tapi Hasilnya Buat Kami Tersenyum. LOL!

Meskipun gua ais ini bukan terbentuk secara semula jadi, namun reka bentuk dalaman gua buatan ini tidak kurang hebatnya dan berbaloi untuk dikagumi. Malah terdapat juga ais di langit gua yang dibentuk seolah-olah titisan air yang membeku bagi menambahkan kesan yang lebih realisitk.

Kalau anda sentiasa mengikut perkembangan negara China, anda tentu perasan mereka akan sentiasa mencuba hasilkan sesuatu yang hebat supaya dikagumi dunia. Jika ia tidak terwujud secara semula jadi, mereka akan membinanya sendiri. Kini, China bukan sahaja memiliki jambatan kaca yang tertinggi dan terpanjang di dunia, malah turut memiliki gua ais tidak tidak akan mencair.

Tonton video di atas untuk lihat apa yang berlaku dalam gua ais tersebut.

Baca juga:  Kemunculan Transformers Versi Raja Monyet ‘Sun Wukong’ Di China


‘Negara Kami Tidak Benarkan’ – Gadis Indonesia Teruja Lihat Motosikal Boleh Guna Lebuh Raya Di Malaysia

Motosikal merupakan salah satu kenderaan yang ramai miliki kerana ia dapat membantu individu bergerak dari satu tempat dengan mudah serta menjimatkan. Bagaimanapun ada negara langsung tidak membenarkan kenderaan beroda dua itu masuk ke lebuh raya.

Baru-baru ini seorang gadis Indonesia yang menggunakan akaun TikTok @giannovie berkongsi rasa keterujaannya melihat motosikal bebas bergerak di atas lebuh raya di Malaysia.

“Satu perkara yang saya masih teruja semasa berada di Kuala Lumpur apabila melihat motosikal boleh menggunakan lebuh raya.

“Sebab di Indonesia, motosikal langsung tidak dibenarkan menggunakan lebuh raya. Jadi setiap kali saya memandu (di Malaysia) saya akan terkejut dengan kehadiran kenderaan tersebut,” kata Giannisa Ovie.

Masih kaget kalau terjumpa motorcycles di highways 😂 #indonesianinmalaysia #orangindonesiadimalaysia #cultureshock #tiktokmalaysiaviral #fypdong #tiktokindonesia #tiktokindo

Perkongsian Giannisa menggundang 1001 persoalan di kalangan netizen, adakah benar kenderaan itu tidak dibenarkan dibawa masuk ke dalam lebuh raya di Indonesia.

Menurut beliau, motosikal hanya dibenarkan masuk kawasan jalan-jalan biasa sahaja. Tambah Giannisa lagi, lebuh raya lebih dikenali sebagai ‘jalan tol’ dan motosikal tidak boleh menggunakan laluan tersebut.

Antara salah satu sebabnya jumlah pengguna motosikal terlalu tinggi dan bimbang sekiranya dibenarkan masuk ke lebuh raya, boleh mengakibatkan kesesakan yang luar biasa.

Gadis itu turut kagum apabila mengetahui kenderaan beroda dua itu boleh menggunakan lebuh raya secara percuma sahaja di negara ini.

Penjelasan yang dikongsikan oleh Giannisa telah menjawab persoalan mengapa tiada kelibat motosikal kelihatan menggunakan lebuh raya di Indonesia, hanya kelihatan di kawasan-kawasan jalan raya biasa sahaja.

Tambah Giannisa lagi, di Malaysia dia ‘belajar’ untuk memandu tanpa menggunakan hon dengan kerap, seperti mana ‘perbuatan itu’ yang sudah jadi satu kebiasaan di Indonesia.

Terdahulu, ada seorang gadis dari Indonesia juga berasa kagum apabila melihat banyak kereta-kereta model sedan digunakan di Malaysia. Anda boleh baca lebih lanjut melalui pautan ini.


Negara Kecil Untuk Melancong, Rakyat Singapura Pilih Untuk Bercuti Di Hotel Sahaja

Rakyat Singapura dilaporkan telah menyerbu penginapan dan hotel yang terdapat di Singapura bagi menghabiskan percutian hujung minggu, lapor Mothership.

Dengan pintu sempadan yang belum dibuka dan arahan untuk bercuti ke luar negara masih belum dibenarkan, rakyat Singapura tidak mempunyai pilihan lain selain daripada menghabiskan hujung minggu mereka di hotel yang terdapat di sekitar Singapura.

Difahamkan, seorang rakyat Singapura yang memilih untuk menginap di Hotel Grand Park Orchard terpaksa menunggu sehingga empat jam untuk mendaftar masuk ke hotel terbabit, manakala yang lain pula terpaksa menunggu lebih dari tujuh jam.

Salah seorang pula memberitahu Mothership bahawa dia mula beratur pada jam 3 petang dan hanya dilayan oleh Pengurus Besar Hotel selepas lima jam kemudian. Dia diberi tiga pilihan iaitu mendapat bayaran balik 100 peratus, naik taraf bilik dengan percuma atau terus menunggu dengan 50% potongan untuk makanan di hotel.

Selain daripada itu, perkara sama dilaporkan berlaku di Hilton Hotel apabila seorang lelaki berusia 35 tahun yang dikenali sebagai Loh terpaksa menunggu sehingga 5 jam untuk mendapatkan bilik.

Dia yang mula menunggu sekitar jam 12 tengahari hanya mula dilayan setelah jam 5 petang. Pengurusan Hilton Hotel turut memohon maaf kepada Loh dan memberi jaminan dia akan diberikan bilik.

Selain Hilton Hotel dan Grand Park Orchad, dilaporkan perkara yang sama turut terjadi di Four Points by Sheraton Singapore, Riverview, Grand Hyatt dan Pan Pacific.

Salah seorang pengguna Trip Advisor telah bertindak memberi satu bintang kepada Pan Pacific Singapore disebabkan masa menunggu yang lama. Dia turut mempersoal pengurusan Pan Pacific yang menyediakan hanya dua kakitangan untuk menguruskan kemasukan tetamu.

Terdahulu, sebuah butik Foot Locker di Singapura diarah tutup buat sementara waktu. Klik pautan di bawah untuk membaca.

Gara-Gara ‘Reseller’, Butik Foot Locker Di Singapura Diarah Tutup Sementara

Dijangkiti Wabak Semasa Hamil, Ibu Di Singapura Lahirkan Bayi Dengan Antibodi COVID-19

Sepantas Seminit, Penyelidik Singapura Hasilkan ‘Test Kit’ COVID-19 Dengan Hembus Nafas Sahaja


Malaysia Tersenarai Negara Harga Keempat Terendah Untuk Mendapatkan Apple iPhone 7

Apple iPhone sememangnya terkenal dengan penghasilan smartphone yang mewah dan dijual dengan harga yang mahal berbanding smartphone keluaran jenama lain. Bukan sahaja Malaysia, malah di negara-negara luar seperti Amerika Syarikat dimana purata gaji mereka jauh lebih tinggi berbanding di Malaysia.

Dalam pada itu, tahukah anda Apple iPhone sebenarnya dijual dengan harga yang berbeza-beza di setiap negara. Difahamkan faktor melibatkan permintaan pelanggan, matawang serta kos-kos tersembunyi yang lain antara punca yang membuatkan Apple iPhone mempunyai tanda harga yang berbeza disetiap negara.

Carta dibawah ini bakal memberi gambaran kepada anda harga Apple iPhone 7 128 GB di 33 buah negara mengikut matawang USD.

Amerika Syarikat menjadi negara terendah menjual Apple iPhone 7 manakala Turki menjadi negara termahal untuk mendapatkannya dengan harga penjualan $1200 (~RM5205.00).

Meskipun kilang yang menghasilkan Apple iPhone terletak di China, hal ini tidak bermakna China berpeluang mendapatkan Apple iPhone 7 dengan harga yang rendah berbanding beberapa negara lain.

Malaysia pula tersenarai sebagai negara keempat terendah menawarkan Apple iPhone 7 128GB dengan harga $846 (RM3668.68). Adakah ini sebabnya ramai diantara rakyat Malaysia berminat untuk mendapatkan Apple iPhone 7?


Negara-Negara Dengan Rakyat Paling Sejahtera Dalam Dunia

Duit bukan segala-galanya. Negara-negara yang mempunyai keseimbangan kerja-hidup (work-life balance), penjagaan kesihatan dan pendidikan lebih baik, memberi kualiti hidup lebih baik kepada rakyatnya.

Kualiti hidup bukan sekadar tentang berapa banyak duit kita boleh perolehi tetapi juga berapa banyak masa lapang dengan keluarga kita ada, persekitaran yang selamat, akses kepada penjagaan kesihatan dan pendidikan, serta faktor-faktor lain. Untuk menilai kehidupan terbaik, kita harus mengambil kira lebih daripada faktor gaji dan Keluaran Dalam Negara Kasar (KDNK), walaupun kedua-dua faktor ini adalah penting.

Organization for Economic Cooperation and Development (OECD), dalam kaji selidik mereka yang terbaru bertajuk “How’s Life?” menganalisis kualiti kehidupan meliputi 11 faktor dalam 36 buah negara paling kaya dalam dunia. Ia menunjukkan walaupun terdapat korelasi kuat di antara KDNK dan kepuasan hidup, negara-negara kaya juga mempunyai kelemahan dalam menjaga kebajikan rakyatnya. Contohnya, secara keseluruhan, Amerika Syarikat mempunyai tahap kekayaan kewangan yang tinggi, tetapi mencatat markah rendah dalam elemen-elemen seperti keseimbangan kerja-hidup, kemiskinan kanak-kanak, dan keselamatan diri.

Mengambil kira keseluruhan faktor, Australia, Sweden, Norway, Switzerland dan Denmark mencatat markah terbaik manakala Mexico, Turki, dan Chile berada di tangga paling bawah. OECD menyediakan laman web dengan carta interaktif, yang membenarkan anda mengambil kira 11 faktor berdasarkan mana yang anda anggap penting.

11 faktor yang diambil kira adalah: perumahan, pendapatan, pekerjaan, komuniti, pendidikan, alam sekitar, penglibatan sivik, kesihatan, kepuasan hidup, keselamatan, dan keseimbangan kerja-hidup.

Di bawah adalah carta 36 buah negara dengan beberapa faktor diambil kira.

Apabila semua faktor diambil kira.

Negara yang menawarkan gabungan ‘keseimbangan kerja-hidup’ dan ‘kepuasan hidup’ terbaik.

Negara yang menawarkan gabungan ‘pekerjaan’ dan ‘gaji’ terbaik.

Perhatikan, Amerika Syarikat di tangga teratas.

Negara yang menawarkan gabungan ‘perumahan’, ‘pendidikan’, ‘komuniti’ dan ‘servis penjagaan kesihatan’ terbaik.

OECD berkata, secara am, kehidupan adalah semakin baik di negara-negara anggota, kecuali di beberapa negara seperti Greece, Portugal, Sepanyol dan Itali di mana, pendapatan dan kekayaan mereka semakin menurun. Di negara-negara Nordic, mereka bukan sahaja memiliki pendapatan yang tinggi tetapi juga mencatatkan ketidaksamaan jantina dan kumpulan umur yang rendah. Berbanding negara-negara kaya yang lain, negara-negara Nordic menawarkan pengagihan kekayaan yang lebih saksama, kesejahteraan, dan kepuasan hidup.

BACA: Greece Kehabisan Wang Tunai Dan Ini Apa Yang Rakyat Malaysia Perlu Tahu

BACA: 24 Sebab Pemuda Ini Lebih Selesa Menetap Di Jepun Berbanding Malaysia

LIKE dan FOLLOW Vocket di Facebook serta Instagram


10 Negara Paling ‘Ignorant’ Dalam Dunia

Pada Disember 2016, Independent UK menerbitkan sebuah laporan yang dikeluarkan oleh Ipsos MORI, sebuah syarikat penyelidikan pasaran, tentang ‘2016 Index of Ignorance’ atau ‘Indeks Kejahilan 2016’.

Ipsos MORI membuat kaji selidik melibatkan 27,250 orang berusia 16 hingga 64 tahun, menguji pengetahuan mereka tentang negara sendiri.

Kajian ini dijalankan pada September sehingga November 2016. 40 negara terlibat, di mana dianggarkan kira-kira 500 sehingga 1,000 orang diuji daripada setiap negara.

Soalan-soalan termasuklah jumlah populasi negara, perbelanjaan penjagaan kesihatan negara, pemilikan rumah dan bilangan Muslim di negara mereka.

Keputusan menunjukkan tiada kaitan di antara kekayaan dan ‘kejahilan’.

Amerika Syarikat, salah satu ekonomi paling kaya di dunia tergolong dalam 10 negara paling jahil.

Manakala Malaysia yang masih rancak membangun, tergolong dalam 10 negara paling ‘sedar’.

10 negara paling jahil (ignorant), mengikut susunan, adalah:

1. India
2. China
3. Taiwan
4. Afrika Selatan
5. Amerika Syarikat
6. Brazil
7. Thailand
8. Singapura
9. Turki
10. Indonesia

10 negara paling sedar atau ‘least ignorant’, mengikut susunan, adalah:

1. Belanda
2. United Kingdom
3. Korea Selatan
4. Republic Czech
5. Malaysia
6. Australia
7. Jerman
8. Itali
9. Norway
10.Sweden


Negara Perlukan PM Interim Berwibawa Untuk Pulihkan Ekonomi – Johari Abdul Ghani

Negara memerlukan seorang ketua pemerintah yang kuat dan ‘tidak tercemar’ bagi memacu kembali ekonomi negara dalam menghadapi cabaran pandemik COVID-19 yang kian meruncing ketika ini kata Datuk Seri Johari Abdul Ghani.

Bekas menteri kewangan kedua itu juga berkata pemilihan itu perlu memandangkan Perdana Menteri, Tan Sri Muhyiddin Yassin kini sudah kehilangan sokongan UMNO, parti terbesar dalam kerajaan Perikatan Nasional (PN).

Krisis semasa dihadapi negara memerlukan kerajaan interim yang mengutamakan pemulihan ekonomi dan menyelamatkan nyawa, bukan bermain politik.

“Kita memerlukan seorang ketua yang boleh mempamerkan kepimpinan hebat dalam menguruskan krisis. Ini bukan tentang politik. Ini mengenai negara tercinta kita yang yang terus menderita kerana kepimpinan lemah.

“Seorang pemimpin hebat diperlukan untuk membawa rakyat keluar daripada penderitaan pandemik ini. Seorang pemimpin yang sihat, mempunyai imej bersih dan dihormati oleh rakyat, kakitangan awam, dan Ahli Parlimen,” katanya seperti dipetik portal FMT hari ini.

Berdasarkan krisis yang dihadapi Malaysia sekarang, Johari berkata negara memerlukan tenaga dan bakat segenap lapisan rakyat tanpa mengira kaum, agama atau kecenderungan politik dalam membantu memulihkan kembali negara.

The individual to lead this interim government should also be someone who has no political baggage or self-interest, and has no intention to actively participate in the next general election. https://t.co/Kv3XRXcjx1

— Johari Abdul Ghani (@joharighani) June 16, 2021

“Kita memerlukan pemikiran mereka yang sudah berpengalaman dalam bidang yang mereka mahir sambil dibantu golongan muda profesional untuk kerajaan interim ini – tidak kira beliau dari parti politik PKR, DAP atau Amanah. Golongan profesional inilah yang kita perlukan untuk selamatkan negara kita.

“Kita tidak boleh dan perlu hentikan permainan politik demi survival negara. Tangan-tangan terbaik perlu sama-sama menggembleng tenaga ketika ini. Kesihatan serta kebajikan rakyat adalah keutamaan ketika ini.

“Ada pihak yang mahu atau mendesak pemerintahan Melayu-Islam semata-mata. Tetapi kita harus bersikap praktikal dan ingat pemerintahan Melayu-Islam tanpa bakat dan pengalaman yang diperlukan untuk menguruskan wabak ini, tidak akan membantu sesiapa pun, termasuk penduduk majoriti Melayu-Islam,” katanya.

Awal bulan ini, Malaysia telah berada di tempat terakhir daripada 50 negara dalam senarai Global Normalcy Index yang dikeluarkan oleh The Economist. Ia merupakan petunjuk bahawa negara sedang berdepan masalah memulihkan ekonomi dan menghadapi COVID-19.

Penyampaian sumbangan bagi Bantuan Program kepada NGO-NGO didalam Parlimen Titiwangsa. Semoga persatuan-persatuan ini sedikit sebanyak dapat membantu masyarakat yang dikenal pasti memerlukan bantuan didalam Parlimen Titiwangsa. pic.twitter.com/ej2SMLVXOG

— Johari Abdul Ghani (@joharighani) July 3, 2021

Lockdown yang berterusan seluruh negara dilihat tidak lagi efektif dan vaksinasi di lokasi berkepadatan tinggi perlu dipercepatkan. “Jik negara pantas menghasilkan herd imunity dengan lebih 73% rakyat sudah menerima suntikan, kita dapat buka semula bisnes dengan lebih pantas dan tanpa gangguan. Secara tidak langsung galakkan kembali ekonomi.

“Vaksinasi adalah kunci kejayaan dan perlu dilakukan secara telus. Jika kerajaan perlu bayar tinggi untuk dapatkan stok vaksin dengan lebih cepat, bayar sahaja. Tetapi ia perlu diluluskan dan diedarkan dengan cara yang betul supaya tiada yang kaut keuntungan di atas penderitaan orang lain,” tambahnya.

Seiring berlangsungnya program vaksinasi dan arahan Perintah Kawalan Pergerakan (PKP), bantuan untuk mereka yang terkesan ekoran pelbagai sekatan bukan saja perlu dipercepat, namun harus memenuhi keperluan untuk membolehkan mereka kembali berdikari.

Johari turut berkata, apa saja keputusan yang dibuat oleh Ahli Parlimen ketika ini akan dipantau dengan teliti oleh rakyat, terutamanya Ahli Parlimen UMNO yang memegang jawatan penting dalam pengurusan COVID-19.

“Sekiranya kerenah birokrasi menjadi masalah untuk menyampaikan bantuan secara berkesan, prosedur berkenaan harus dipermudah atau dimansuhkan, demi memastikan tidak ada sesiapa yang terpaksa tidur kelaparan,” katanya.

Ini pula pandangan Datuk Johari Abdul Ghani berkenaan masa depan e-dagang. Baca lagi pada pautan di bawah.

Ini Sudut Pandang Datuk Seri Johari Abdul Ghani Mengenai Masa Depan Dan Kepentingan E-Dagang

Pengarah Mydin Kongsi Kisah Rakyat Curi Ikan Dan Sayur Untuk Kelangsungan Hidup

Mahu Kurangkan Penularan COVID-19, Media Prima Jayakan Program Vaksinasi Kepada 1,500 Kakitangan


Negara Perlukan Strategi Kukuh Dan Pemimpin Berintegriti Untuk Pulihkan Ekonomi – Johari Ghani

Bekas Menteri Kewangan Kedua, Datuk Seri Johari Abdul Ghani meluahkan kebimbangan beliau terhadap ekonomi negara yang kian merosot. Beliau berpendapat kemerosotan itu perlu diundur atau lebih ramai yang akan menderita.

Johari berkata perkara paling penting yang diperlukan ketika ini adalah kestabilan politik. “Seorang ketua yang berpengalaman, efisien dan dipercayai penting untuk mengemudi negara keluar daripada kemelut politik dan ekonomi ketika ini,” kata Johari.

A post shared by Johari Abdul Ghani (@joharighaniofficial)

Johari berkata berdasarkan kepada petunjuk-petunjuk utama seperti Keluaran Dalam Negara Kasar (KDNK), Pelaburan Langsung Asing (FDI), pertumbuhan pendapatan per kapita dan jumlah hutang negara, Malaysia berada pada kedudukan yang membimbangkan.

“Kedudukan ekonomi negara sungguh membimbangkan saya. Kalau kita lihat beberapa indikator (petunjuk) ekonomi, ia tidak menunjukkan kita berada dalam kedudukan yang selesa.

Dari segi KDNK tahun 2021, ekonomi kita berkembang paling corot jika dibandingkan dengan negara-negara ASEAN lain,” kata Johari.

Jelasnya, Malaysia hanya berkembang 3.1 peratus berbanding Filipina 7.4 peratus, Kemboja 6.8 peratus, Vietnam 6.7 peratus dan Indonesia 6.1 peratus.

Memetik laporan Utusan Malaysia, Johari turut menzahirkan kebimbangan terhadap jumlah hutang negara yang meningkat dari RM686 billion pada 2018 hingga mencecah lebih RM1 trillion pada tahun lalu, iaitu peningkatan RM320 billion.

Dengan hutang-hutang yang begitu tinggi, pembayaran faedah juga makin bertambah sehingga mencecah lebih RM42 billion setahun. Sedangkan pendapatan negara tidak berkembang selari dengan pendapatan kerajaan.

Sukar untuk Malaysia kembali menikmati pertumbuhan ekonomi sewaktu Barisan Nasional memegang tampuk pemerintahan kecuali satu strategi ekonomi jangka pendek dan jangka panjang dilaksanakan dalam masa terdekat.

Disebabkan itu penting untuk seorang pemimpin yang cekap dan berpengaruh mengemudi negara di samping negara berada dalam kestabilan politik.

“Agak sukar kita mengatasi (kejatuhan ekonomi). Yang pastinya kita perlu ada tiga perkara penting iaitu kestabilan politik – dengan mendapat mandat baharu dan yang meyakinkan supaya kerajaan boleh menggubal dan melaksanakan polisi-polisi yang tidak popular bagi membaik pulih semula ekonomi ini tanpa menyebabkan kerajaan itu akan dijatuhkan.

Negara juga memerlukan pemimpin-pemimpin yang mempunyai pengalaman dan kecekapan (competency) dalam urusan membaik pulih ekonomi ini. Negara juga perlu mempunyai pemimpin-pemimpin yang mempunyai integriti dan dipercayai rakyat,” ujar Johari.

Sebelum ini, Johari Ghani pernah mengeluarkan pandangan bahawa Perdana Menteri Malaysia akan datang tidak boleh ada cita-cita politik jangka panjang. Baca lagi pada pautan di bawah.

PM Baharu Tidak Boleh Ada Cita-Cita Politik Jangka Panjang – Johari Abdul Ghani

Ini Sudut Pandang Datuk Seri Johari Abdul Ghani Mengenai Masa Depan Dan Kepentingan E-Dagang

Negara Perlukan PM Interim Berwibawa Untuk Pulihkan Ekonomi – Johari Abdul Ghani


10 Negara Memiliki Rakyat Paling Murah Hati Terhadap Orang Asing

Senarai negara yang memililik rakyat paling murah hati terhadap orang asing ini dikeluarkan oleh World Giving Index 2016. Dalam satu tinjauan yang telah dibuat Charities Aid Foundation (CAF), keputusan membuktikan sebanyak 80% rakyat Iraq suka membantu orang asing.

Meskipun hidup di dalam keadaan perang, dihimpit kemiskinan dan kekurangan makanan, majoriti rakyat Iraq dikatakan tidak ragu untuk membantu orang asing terutama kepada mereka yang memerlukan.

Paling mengejutkan, setengah daripada maklum balas berdasarkan 140 negara yang diterima mengaku kebanyakkan negara dilanda perang majoritinya mempunyai rakyat yang baik. Keputusan ini adalah hasil penelitian yang telah dibuat sejak tahun 2010 lagi.

Tinjaun berdasarkan 140 negara ini memilih Myanmar sebagai negara paling atas manakala China pula berada di tangga paling bawah. Lebih daripada setengah penduduk Myanmar dikatakan rela meluangkan masa dalam membantu kerja-kerja bersifat sosial, manakala 73% yang lainnya mengaku suka menolong orang lain.

Dalam hal membantu orang asing, menjadi sukarelawan dan memberi sumbangan, Myanmar menduduki posisi paling atas dalam carta World Giving Index 2016 kali ini.

Manakala 63% daripada rakyat Amerika pula suka membantu dalam hal-hal seperti memberi sumbangan berbentuk wang dan 73% daripadanya dalam hal membantu orang asing.

Berikut adalah senarai 10 negara dengan rakyat paling murah hati terhadap orang asing yang dikeluarkan oleh World Giving Index 2016:

1. Myanmar 70%
2. Amerika Syarikat 61%
3. Australia 60%
4. New Zealand 59%
5. Sri Lanka 57%
6. Kanada 56%
7. Indonesia 56%
8. United Kingdom 54%
9. Ireland 54%
10. Uni Emirat Arab 53%


10 Negara Paling Mahal Untuk Beli Kereta. Adakah Malaysia Tersenarai?

Jalopnik, sebuah laman web popular telah menyenaraikan 10 Tempat Paling Mahal Untuk Beli Kereta di dunia dengan membandingkan harga kereta Toyota Prius dan Scion FR-S (Toyota 86 @ Subaru BRZ) di Amerika Syarikat dengan 10 negara lain di seluruh dunia.

Ia dinilai berdasarkan pendapat-pendapat dari rakyat dan foreigner di negara-negara tersebut. Dari senarai tersebut, agak mengejutkan kerana tempat pertama hingga ketiga diterajui negara-negara Asia Tenggara.

Harga yang perlu dibayar untuk memiliki salah satu jenis kereta di bawah ini oleh rakyat negara-negara tersebut adalah 3 hingga 5 kali ganda berbanding harga di Amerika Syarikat.

Malaysia berada di tempat kedua dalam senarai 10 Tempat Paling Mahal Untuk Beli Kereta dengan komen dari SatriaFanBoy:

I would like to nominate Malaysia. Where in Malaysia, the Toyobaru twins cost around $75,000 new while Mercedes SLS AMG cost around $600,000 brand new . This is where a beige mobile such as the Accord and Camry are consider as a luxury car. Plus, Many Malaysian spec car lacks in many safety features but still sold at a higher price. Due to high excise tax and Protection policy for our Local car maker Proton, Many people here only can dream owning a BRZ or a Miata.

Ada segelintir pihak merasakan negara kita masih di tempat yang baik untuk memiliki kenderaan persendirian walaupun pada hakikatnya bayaran pinjaman kenderaan menjadi punca utama kes muflis di Malaysia terutama di kalangan orang muda.

Hazeri Samsuri (Pengarang majalah automatif Top Gear Malaysia) berkata harga kereta akan tetap mahal walaupun selepas cukai dikurangkan kerana pengeluar kereta meletakkan harga tinggi apabila melihat negara Asean adalah satu pasaran baru di mana rakyatnya sanggup membayar untuk memiliki “jenama premium”.

Buat pengetahuan anda, 2 jenis kereta Prius dan FR-S bukanlah kategori kereta mewah di Amerika Syarikat. Tetapi ia menjadi kenderaan mewah di negara-negara Asean.

M.Madani (Ketua Esekutif Institut Automotif Malaysia), menegaskan harga kereta di Malaysia adalah antara yang berdaya saing di rantau ini dan tidak ada hubungan langsung antara Keluaran Dalam negara Kasar (KDNK) dan harga kereta kerana harga kereta bergantung kepada kuasa pasaran dan struktur cukai negara.

Berdasarkan kajian Institut Automatif Malaysia pula, harga kenderaan adalah kompetitif di rantau ini dan lebih rendah dari negara maju, Singapura.

Bagi kami, rakyat Malaysia seperti tiada pilihan dan perlu ada kenderaan persendirian apabila facility pengangkutan awam masih terbatas, tidak seperti sistem pengangkutan awam di negara jiran, Singapura yang cekap. Maka, kerajaan Singapura berlaku adil kepada rakyatnya dan mereka tidak terhimpit untuk memiliki kenderaan sendiri.

p/s Harga kos rumah di Malaysia lebih mahal berbanding Singapura dan Amerika Syarikat

Sumber: Jalopnik, Astro Awani, BillyInfo


9 Cara Bijak Guna Duit Bonus RM500

Semalam 4 Januari 2015, ramai pekerja kerajaan telah menerima bonus RM500 di dalam akaun masing-masing. Bagi pekerja swasta pula, bergantung pada keupayaan kewangan majikan untuk memberikan bonus kepada mereka. Ia adalah detik yang ditunggu-tunggu pada awal atau hujung setiap tahun kerana dipercayai dapat meringankan beban sara hidup buat sementara waktu.

Ke manakah duit bonus dibelanjakan? Sebenarnya, ia adalah hak individu nak gunakan duit bonus itu untuk tujuan apa. Tapi kalau anda masih belum ada perancangan untuk duit bonus itu, anda boleh mempertimbangkan 9 cara bijak menggunakan duit bonus. Ini adalah sekadar cadangan, ia bergantung kepada situasi dan cara hidup anda juga.

Petikan dari Harian Metro bertarikh 28 November 2014,

Anda juga boleh membeli insurans nyawa untuk memastikan kedudukan keluarga anda terpelihara. Jika sesuatu terjadi kepada anda, sekurang-kurangnya kebajikan keluarga tetap terpelihara menerusi liputan perlindungan insurans yang dibeli.

Cari insurans nyawa yang menawarkan bayaran yang rendah secara bulanan atau tahunan agar setara atau mampu dibayar dengan menggunakan duit bonus anda.

Baca: 7 Perbezaan Mudah Takaful Perubatan (Medical Card) vs Takaful Hayat

Pelik tapi benar. Pergilah mengembara dengan duit bonus RM500 tetapi kembalilah dengan koleksi gambar-gambar dan pengalaman yang menarik. Anda boleh jual gambar-gambar di laman web stock photos dan jika anda ada bakat menulis, anda boleh bukukan pengalaman anda itu.

Ataupun, anda boleh tulis di Facebook dan hashtag YesVocket (#yesvocket) agar kami dapat kenalpasti post anda untuk dimasukkan ke dalam Vocket ini. Cara lain ialah dengan menghantar artikel kepada kami melalui link ini.

Lokasi pengembaraan? Boleh mula di dalam Malaysia atau negara serantau.

Baca: Nah Ini Dia 20 Cara Buat Duit Untuk Anda Yang Suka Travel

Jika sesuatu pemberian itu diertikan sebagai satu usaha untuk mendekatkan diri kepada Allah, maka itu adalah sedekah dan ia mestilah dari sumber yang halal. Di dalam Islam, bersedekah adalah antara amalan sunat yang digalakkan ke atas orang Muslim.

Tetapi agama tidak menetapkan nilai sedekah kerana ia boleh dilakukan mengikut kadar kemampuan masing-masing. Ini menunjukkan sedekah bukan sahaja boleh dilakukan oleh orang kaya tetapi orang yang kurang berada juga boleh turut serta melakukan amalan ini.

Tapi kalau anda perlu gunakan duit untuk tujuan lain, jangan risau kerana anda masih boleh lakukan sedekah melalui kudrat tenaga seperti yang pernah diceritakan di sini.

Baca: 7 Formula Keajaiban Sedekah Telah Dikongsikan Oleh Usahawan Wanita Ini. Anda Mungkin Mahu Tahu

Tidak perlu ragu-ragu memberikan wang kepada kedua ibubapa kita. Ia adalah salah satu usaha mulia untuk membahagiakan ibubapa yang telah bersusah payah membesarkan kita sehingga menjadi orang yang berpendapatan. Malah, ada anak yang berkemampuan memberikan kejutan sebuah Audi Q5 kepada ibunya.

Selain itu, kita boleh cuba memenuhi permintaan ibubapa (yang tidak bertentangan dengan agama) apabila kita ada duit di tangan. Ia mungkin dalam bentuk barangan, tenaga atau masa kita seperti membawa mereka ke tempat yang mereka idam-idamkan atau membeli barangan yang mereka perlukan.

Tidak kiralah anda anak sulung, atau anak tengah atau anak bongsu, tanggungjawab sebagai anak itu sama. Percayalah, rasa sangat bahagia apabila dapat melihat senyuman dan kegembiraan di wajah-wajah kedua ibubapa kita. Apabila ibubapa gembira, insyaallah kita akan mendapat keredhaan dan keberkatan rezeki.

Tetapi jangan pula berasa kecil kerana tidak mampu memberi wang atau memenuhi permintaan ibubapa, ada banyak cara lagi untuk membahagiakan mereka. Contohnya melakukan apa yang disukai ibubapa dan meninggalkan apa yang tidak disukai mereka, bercakap dengan lemah lembut sambil menjaga perasaan ibubapa, dan memenuhi tanggungjawab sebagai seorang anak yang baik dan soleh/solehah.

Ambil RM50 untuk beli apa yang anda inginkan. Selebihnya itu (RM450) masukkanlah ke dalam tabung simpanan kecemasan yang mungkin anda akan gunakan pada tahun yang sama.

Bulatkan hati anda agar tabung simpanan kecemasan itu mencecah angka sebanyak enam bulan gaji anda.

Laburkan duit bonus RM500 anda itu untuk ilmu dengan membeli buku-buku atau tiket-tiket seminar dengan matlamat untuk menambah nilai pada diri. Jadikan pelaburan itu sebagai modal untuk mengaut ilmu dan membina networking jika menghadiri seminar.

Contoh niche buku dan seminar seperti bisnes internet, hartanah, lelong, pengurusan kewangan, saham dan lain-lain.

Anda juga boleh menggunakan duit itu untuk menajamkan kemahiran sedia ada anda seperti mengambil gambar, memasak atau menjahit. Setelah itu, anda boleh gunakan kemahiran tersebut untuk membuat duit semula.

Bayar sejumlah wang kepada pemberi hutang anda. Jangan berbelanja sesuka hati tatkala anda masih berhutang dengan orang lain. Jadikan satu tabiat untuk menyelesaikan hutang-hutang. Itu lebih baik agar anda tidak mati dalam keadaan berhutang.

Sekiranya ada berhutang dengan pihak bank, anda boleh pasang nekad untuk buat satu dana full settlement hutang yang ada. Selesaikan satu per satu hutang dengan bermula angka hutang terendah atau interest yang paling tinggi.

Masukkan semua duit bonus ke dalam dana full settlement agar mempercepatkan anda mencapai matlamat tersebut.

Baca: Cara Langsaikan Hutang RM43K Dalam Masa 14 Bulan

Dengan duit bonus RM500 di tangan anda, fikirkan apakah kemahiran yang anda ada dan orang ramai memerlukan kemahiran tersebut. Maksimumkan kemahiran atau kepandaian anda itu sehingga boleh menjadi penjana pendapatan tambahan buat anda. Sebaik-baiknya ia adalah sejenis perkhidmatan kerana risiko rendah dan modal rendah.

Tapi kalau anda tahu memasak, anda boleh jadikan RM500 sebagai modal bisnes untuk menjual makanan daripada boot kereta atau berniaga di tepi jalan atau di pasar malam. Pastikan anda memohon lesen menjaja dengan majlis perbandaran kawasan masing-masing.

Baca: Tip Urus Anak Sambil Berniaga Online

Anda mahu melakukan pelaburan tetapi modal tidak cukup. Maka, anda perlu nekad buat tabung simpanan untuk pelaburan. Masukkan semua duit bonus ke dalam tabung itu. Jangan pula kena scam atau ‘tersontot‘. Pastikan anda memilih pelaburan yang sah, bukan skim cepat kaya.

Contoh pelaburan ialah pembelian lot-lot saham. Menurut laman web pakdi.my, modal pelaburan saham dicadangkan bermula dari RM3,000 untuk newbie. Tapi mestilah ada ilmu terlebih dahulu bagi merendahkan risiko kerugian.

Sekiranya tidak mahu berhadapan dengan risiko kerugian yang besar, anda boleh mempertimbangkan Amanah Saham Bumiputra dan Tabung Haji. Walaupun pulangan tahunan tidak besar tetapi ia adalah pelaburan selamat.

Baca: Lego Adalah ‘Pelaburan Lebih Baik Dari Saham Dan Emas’, Kata Suratkhabar Ini

Apakah pilihan bijak anda? Anda boleh kongsikan apakah yang telah anda buat dengan duit bonus di ruang komen. Terima kasih.

LIKE dan FOLLOW Vocket di Facebook serta Instagram


Negeri Pantai Timur Paling Terkesan, Malaysia Dilanda ‘Musim Sejuk’ Yang Tidak Selamat

Sediakan jaket anda kerana musim sejuk bakal melanda Malaysia dengan suhu dijangka mencecah paras terendah dengan 24 darjah celcius sehingga awal tahun hadapan.

Malaysia dijangka bakal dilanda monsoon dengan angin sekuat 35km/j dan hujan sepanjang dua hingga lima hari.

Tetapi situasi ini bukanlah boleh diraikan apabila beberapa tempat dijangka bakal dilanda banjir kilat – curahan hujan tertinggi dicatat di bahagian pantai timur dan selatan negara.

— Jabatan Meteorologi Malaysia (@malaysianmet) December 16, 2019

Situasi ini berlaku disebabkan “pemanasan yang kuat ditambah dengan penumpuan angin di kawasan sekitarnya”, yang mewujudkan sebuah keadaan berawan dan berangin yang akan mengakibatkan terbentuknya awan ribut petir.

Agensi meteorologi Malaysia berkata hujan lebat yang disebabkan oleh musim monsun dijangka akan memberi kesan yang besar kepada Kelantan, Terengganu, Pahang dan Johor bulan ini.

Angin akan beralih pada bulan Februari dan Mac, menjadikan hujan ke Sabah dan Sarawak sebaliknya.

Lihat cara kreatif pembaca berita ini melaporkan berita kaji cuaca. Klik pautan di bawah untuk membaca.

Laporan Kaji Cuaca Ini Dipersembahkan Dengan Gaya Yang Sangat Epik

Suhu Cecah 40ºC, Jepun Berdepan Cuaca Panas Melampau

Suhu Di Sebuah Pantai Rusia Turun Mendadak Dari 41°C Ke 22°C Dalam Sekelip Mata Mengakibatkan Ribut Dan Hujan Batu Yang Dasyat

Sesuatu Yang Tak Mungkin Anda Lihat Hingga Tahun 2032, Planet Utarid Dirakam Melintas Depan Matahari


FMLLP: Negeri Sembilan Dan PKNP Akan Beraksi Di Liga Super Malaysia 2018

FMLLP sebentar tadi baru sahaja mengadakan sidang media untuk mengumumkan keputusan status 4 pasukan yang akan bersaing dalam Liga Super dan Liga Perdana musim 2018 akan datang.

Ketua Pegawai Eksekutif FMLLP, Kevin Ramalingam melalui siran Facebook Live mengesahkan bahawa pasukan Felda United FC akan diturunkan ke Liga Perdana Malaysia untuk musim 2018 selepas gagal mendapatkan lesen kelab daripada Persatuan Bolasepak Malaysia (FAM).

Selain itu, isu berkenaan pasukan yang baru ‘ditukar’ nama, Terengganu FC II, yang sebelum ini dikenali sebagai T-Team, akan beraksi dalam Liga Perdana pada musim 2018 selepas permohonan Persatuan Bola Sepak Negeri Terengganu (PBSNT) untuk menjadikan kelab itu sebagai ‘feeder club’ Terengganu FC I diluluskan FMLLP.

Dengan status Felda United FC dan Terengganu II yang akan beraksi dalam Liga Perdana musim 2018, pasukan PKNP dan Negeri Sembilan akan dinaikkan ke Liga Super bagi menggantikan 2 pasukan yang telah diturunkan ke Liga Perdana.

Ikuti video pengumuman FMLLP berkenaan status pengesahan penyertaan pasukan Liga Super dan Liga Perdana 2018.


NEIGHBORHOOD x adidas NMD R1 Akan Dipasarkan Februari Ini

Ini mungkin model adidas NMD R1 paling ditunggu-tunggu untuk tahun ini. Kasut kolaborasi bersama jenama heavyweight Jepun NEIGHBORHOOD ini sudah muncul sejak pertengahan tahun 2017 lagi tetapi ianya akan dilancarkan secara rasmi Februari ini.

Selain mengekalkan konsep warna hitam dan putih, corak shark-tooth  turut dikekalkan seperti rekaan kolaborasi tahun 2015 untuk model Boston Super OG. Tapak BOOST hitam dikekalkan untuk keselesaan si pemakai.

NEIGHBORHOOD x adidas NMD R1 ini akan berada di pasaran 24 Februari ini dengan harga USD200 (RM774+-) dan kemungkinan untuk kasut ini masuk ke pasaran Malaysia adalah sangat tipis. Jadi kalau anda ada rakan di Jepun, boleh standby 24 Februari depan untuk dapatkan kasut yang awesome ini.


NEIGHBORHOOD x Helinox Perkenal Koleksi Peralatan Berkhemah

NEIGHBORHOOD dengan kolaborasi bersama Helinox tampil dengan koleksi barangan utama perkhemahan. Pastinya anda yang minat melakukan aktiviti outdoor akan terpikat untuk membeli koleksi ini.

Menariknya, koleksi ini tampil dengan khemah, kerusi, meja yang boleh dilipat dan dimasukkan kedalam beg. Corak pada koleksi tersebut termasuk beg adalah sama dimana ia hadir dengan corak kayu yang dicetak pada keseluruhan koleksi.

Koleksi kolaborasi terbaru ini bakal dijual pada 6 April ini. Walaubagaimanapun, harga rasmi bagi model ini masih lagi belum diketahui.

NEIGHBORHOOD® / @helinox  P.1-3 : NHHX. RT / E-NONA DOME P.4 : PACKING IMAGE  APR. 6 : AUTHORIZED DEALERS  #helinox #neighborhood

A post shared by  NEIGHBORHOOD® (@neighborhood_official) on Apr 2, 2019 at 2:17am PDT


Nekad Berhenti Kerja ‘Designer’, Gadis Ini Kini Gembira Jadi Petani Di Kampung

Setiap orang memiliki jalan hidup tersendiri dan mereka yang tidak pernah putus asa akan berjaya dalam hidup serta yakinlah rezeki berada di mana-mana sahaja.

Kisah Nuraishah Shamsuddin berumur 27 tahun ini mungkin boleh dijadikan sebagai inspirasi untuk anak muda di luar sana untuk tidak takut membuat keputusan agar dapat merasa bahagia.

Beliau berkongsi kisahnya melalui Twitter dan mendapat perhatian daripada netizen. Ikuti perkongsian beliau yang mungkin akan buka minda anda di luar sana dan sentiasa melakukan perkara yang membuatkan anda gembira. Ayuh, kita mulakan!

7 months ago I ditch my designer career, go back home and live a simple life. I’m 27, I have no debt, I drive Perodua, I live with my mak and a cat, Copot, I go to kebun every morning till noon, I sell organic veggies for a living. Less is more. I’m happy with my current life. pic.twitter.com/6oM1AhWbWQ

— نورأيشه شامسوددين (@Nuraishams) April 2, 2020

Menurutnya, rutin hariannya kini hanyalah pergi ke kebun setiap pagi dan menjual hasil tanamannya iaitu sayur-sayuran untuk mencari sumber pendapatan. Walaupun hasil pendapatannya tidaklah banyak tetapi beliau bahagia dengan kehidupannya saat ini.

Tambahnya lagi, sejak beliau mulakan langkah menjadi petani dengan berbudi pada tanah membuatkan beliau rasa bersyukur, berasa lebih sihat, dan paling utama gembira.

I made this thread a few months after I started farming. Most of the veggies are from my organic kebun. I reap what I sow. I feed my family and others family with healthy vegetables. I am proud of what I’m doing to this world. https://t.co/latUfUZ9uc https://t.co/hbrDNjd5Vl

Nuraishah ketika dihubungi mengatakan bahawa bukanlah mudah untuk beliau menguruskan kebun tersebut kerana boleh dikatakan 95% kerja di kebun diuruskan olehnya sendiri. Hanya kadangkala kerja-kerja kebun akan dibantu sedikit oleh sukarelawan.

Untuk pengetahuan anda, Nuraishah mula untuk berkebun selepas beliau berhenti kerja sebagai seorang pereka secara freelance. Beliau yang menanti peluang pekerjaan ketika berada di kampungnya di Teluk Intan membuatkan beliau mengisi masa lapang dengan berkebun.

So happy that im back in town. It is so peaceful here in kampung. The only thing that bugs me is that there are so many monkeys and boars here destroying my plants. Other than that, all good.

Gulai keli, bayam tumis air & telang lemon for today’s lunch (late post) pic.twitter.com/YLvcX061In

— نورأيشه شامسوددين (@Nuraishams) October 27, 2019

Siapa sangka hanya dengan mengisi masa lapang dan minat, kini ia menjadi punca rezeki beliau. Apabila ditanya tentang perancangan masa depannya, beliau mengatakan bahawa beliau ingin membesarkan kebunnya, anjurkan kelas tentang tanaman dan memberikan pengetahuan kepada orang ramai tentang sustainable living.

Akhir kata, beliau mengatakan jika anda minat terhadap sesuatu, anda harus teruskan dan tidak berputus asa. Lama-kelamaan usaha titik peluh anda akan membuahkan hasil yang tidak disangka-sangka.

Diharap perkongsian ini akan membuat anda tidak putus asa dalam mengejar impian dan yakin rezeki berada di mana-mana.

Apa kata baca kisah inspirasi lain yang pasti membuatkan anda kekal optimis pada pautan di bawah ini.

Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya

Hanya Jual Ayam Goreng RM1, Peniaga Ini Raih Pendapatan RM15,000 Sebulan

Walaupun ‘Ditipu’ Semasa Kecil, Lelaki Ini Hargai Sokongan Ibunya Hingga Jadi Pelukis Hebat


Nekad Dan Berani, Pasangan Ditangkap Larikan Honda Civic Milik Pasukan Polis

Kejadian yang cuma berlaku dalam permainan video nampaknya terjadi di dunia sebenar. Dalam laporan oleh laman Harian Metro, dua suspek bertindak nekad apabila melarikan sebuah kereta peronda (MPV) model Honda Civic 1.8S milik pasukan polis di Kepala Batas, Seberang Perai Utara, Pulau Pinang malam tadi.

Menurut sumber, suspek pada mulanya menyamar menjadi anggota polis di Ibu Pejabat Polis Daerah (IPD) Seberang Perai Utara (SPU) dengan menaiki motosikal sekitar jam 9.40 malam semalam.

Dua suspek nekad larikan MPV model Honda Civic 1.8S dari IPD Seberang Perai Utara.

Suspek sebelum itu menyamar anggota polis memasuki kawasan IPD dengan menunggang motosikal.

Selepas 5 jam MPV itu ditemui semula di Seksyen 9, Shah Alam, sekitar jam 2 pagi tadi. pic.twitter.com/9R9hWaoRgj

— Mohd Redzuan Abdul Manap (@redzuanNewsMPB) October 25, 2020

Suspek kemudiannya mendakwa mahu melakukan pemeriksaan terhadap MPV berkenaan sebelum melarikan salah sebuah kereta peronda polis itu. Lebih memeranjatkan, kereta peronda polis itu akhirnya ditemui semula berhampiran lampu isyarat Seksyen 9, Shah Alam, Selangor, sekitar jam 2 pagi tadi.

Suspek yang merupakan seorang lelaki dan wanita berjaya diberkas polis di lokasi kejadian. “Ada kemungkinan kereta MPV yang dilarikan itu kehabisan petrol. Motif kereta MPV itu dilarikan masih dalam disiasat,” kata pihak berkuasa.

Kereta MPV Honda Civic 1.8S adalah kenderaan terbaru digunakan PDRM yang dilengkapi peralatan komunikasi dan kamera berteknologi terkini sejak pertengahan September lalu. Kedua-dua suspek kini ditahan di Ibu Pejabat Polis Daerah Shah Alam untuk siasatan lanjut.

Sebelum ini, seorang artis wanita ditahan pihak polis kerana berbasikal dan rentas negeri ketika PKPB. Baca lagi pada pautan di bawah.

Padah Berbasikal Rentas Negeri, Artis Wanita Ditahan Polis

Dakwa Diugut Dan Diminta Wang Perlindungan, Pemilik Restoran Nasi Kandar Terkenal Buat Laporan Polis

Polis Berkas Individu Bergelar ‘Datuk’, Disyaki Songlap RM60,000 Daripada Peniaga Kecil


Nekad Langgar Lari Secara Mengundur, Pemandu Lori Diberkas Penduduk Bukit Changgang

Pada petang semalam tular di media sosial satu rakaman video satu percubaan langgar lari oleh sebuah lori setelah melanggar seorang penunggang motosikal. Mangsa yang berusia 21 tahun patah tangan dan cedera di kaki.

Dalam kejadian yang berlaku pada jam 5.50 petang itu, sebanyak empat buah kenderaan di Kampung Bukit Changgang, Banting telah dilanggar oleh sebuah lori yang cuba melarikan diri dalam keadaan mengundur.

A post shared by VOCKET Car Club (@vocketcarclub)

Ketua Jabatan Siasatan dan Penguatkuasaan Trafik Selangor, Superintendan Azman Shari’at berkata, ketika kejadian, mangsa yang menunggang motosikal jenis Yamaha 125zr dari arah Jalan Banting-Dengkil menghala ke Lapangan Terbang Antarabangsa Kuala Lumpur (KLIA) telah dilanggar sebuah lori datang dari arah bertentangan yang hendak membelok ke simpang di sebelah kiri.

Menurutnya, selepas perlanggaran itu, lori berkenaan telah dikepung oleh sekumpulan penduduk setempat.

“Pemandu lori itu kemudian bertindak memandu secara mengundur sehingga melanggar sebuah kereta Perodua Kancil dan sebuah motosikal Yamaha Y15,” katanya dalam kenyataan pada Rabu.

Azman berkata, pemandu lori berusia 53 tahun itu mengalami kecederaan di kepala, leher, muka, tangan serta kaki disyaki akibat dipukul oleh sekumpulan orang awam ketika cuba melarikan diri.

“Lelaki itu telah dibawa ke Hospital Banting untuk rawatan.

“Kes di siasat mengikut Seksyen 43(1) Akta Pengangkutan Jalan 1987 dan Seksyen 42(1) akta yang sama,” tambah beliau lagi.

Seorang anggota polis terpaksa berpaut pada bonet depan kereta setelah pasangan kantoi berkhalwat di kawasan tempat letak kereta awam cuba melarikan diri.

‘Kantoi’ Berjimak Dalam Kereta, Pemandu Alza Ini Nekad Larikan Diri Sambil Heret Polis

Hanya Mahu Keadilan, Mangsa Pukul Geng Isarb Akhirnya Buka Mulut Insiden Sebenar

Tidak Mahu Rakan Kantoi, Ahli Grup Myvi Yakinkan Harga ‘Trade-In’ Rim Enkei Itu Murah


Nekad Mahu Dapatkan Vaksin, Warga Emas Cacat Penglihatan Ini Sanggup Berjalan Sejauh 35KM

Program vaksin sedang giat dijalankan ketika ini bagi mengawal jangkitan COVID-19 yang kian membimbangkan. Oleh itu, rakyat Malaysia haruslah mendaftar untuk menerima vaksin untuk melindungi diri dan juga keluarga.

Terbaharu, seorang warga emas bernama Shaikh Ramly Sheikh Ahmad yang cacat penglihatan sanggup berjalan sejauh 35 kilometer semata-mata mahu mendapatkan vaksin COVID-19 di Klinik Kesihatan Kuala Wau semalam. Beliau keluar rumah seawal jam 6 pagi untuk ke klinik tersebut yang jauh dari rumahnya.

Menurut laporan, beliau yang belum mendaftar untuk program vaksinasi mengetahui akan program tersebut daripada individu yang menghantar bantuan makanan ke rumahnya. Difahamkan, beliau belum mendaftar disebabkan tiada kemudahan teknologi selain masalah penglihatan.

Shaikh Ramly yang nekad berjalan kaki seorang diri itu mendapat perhatian seorang jurugambar, Farizul Hafiz Awang yang ketika itu dalam perjalanan untuk membuat liputan program berkenaan. Lalu, Farizul menumpangkan warga emas itu yang mahu ke lokasi sama.

Setelah sampai, beliau dibantu anggota polis membuat pendaftaran di kaunter seterusnya mendapat suntikan vaksinasi. Program vaksinasi itu dilaksanakan atas insiatif Kementerian Perumahan dan Kerajaan Tempatan (KPKT), yang menyediakan tiga bas untuk kegunaan penduduk setempat bagi menjayakan Program Imunisasi Covid-19 Kebangsaan (PICK).

Untuk pengetahuan anda, seramai 8,104,068 orang sudah mendapatkan dos pertama vaksin dan dijangka jumlah tersebut akan meningkat tidak lama lagi agar lebih ramai dilindungi.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Bagi Melawan Varian Delta, Pakar Cadang Malaysia Guna Kaedah Vaksin Campuran

Dikecam Selepas ‘Demand’ Mahu Jenis Pfizer, Ifa Raziah Nafi Memilih Vaksin

‘Bergaya’ Sebagai T-Rex Untuk Mengambil Vaksin, Perkongsian Gambar Ini Curi Perhatian Netizen


Nekad ‘Putuskan’ Hubungan, Netizen Terkejut Selebriti Korea Ini Hancurkan iPhone Dengan Tukul

Terbaharu, pelakon terkenal Goo Hye-sun telah menyertai rancangan realiti berjudul Face ID, iaitu sebuah program yang menunjukkan kehidupan seharian seorang selebriti. Program tersebut dijangka bakal ditayangkan pada 28 Disember 2020 ini.

Menerusi teaser yang dimuat naik di YouTube KakaoTV pada 21 Disember 2020 yang lalu, pelakon tersebut dilihat memegang sebuah tukul yang kemudiannya digunakan untuk menghancurkan telefon pintar berjenama Apple milik beliau.

Hye-sun juga sempat memuat naik gambar telefon pintarnya yang hancur itu di akaun Instagram peribadi miliknya.

Melalui kapsyen yang ditulis, Hye-sun memberitahu tentang program yang bakal disertainya dan katanya lagi, beliau akan tunjukkan ‘keindahan disebalik kehancuran’.

Menerusi klip pendek yang dimuat naik oleh KakaoTV itu, Hye-sun dilihat bekerja di studionya. Hye-sun kemudiannya dengan sambil lewa pergi ke arah sebuah meja dan mengambil sebuah tukul.

“Bagi saya memukulnya satu kali,” kata Hye-sun sebelum menghayunkan tukul tersebut ke arah iPhone miliknya.

Selepas menghancurkan skrin telefon pintar beliau, Hye-sun menunjukkan riak muka seperti beliau berpuas hati dengan apa yang telah dilakukan.

“Patutkah saya memukulnya sekali lagi” katanya sebelum menghancurkan telefon pintar tersebut buat kali kedua.

“Tahu tak tips yang terbaik untuk memutuskan pertalian dengan orang? hancurkan sahaja telefon pintar anda,” tambah pelakon tersebut.

Pelakon yang terkenal dengan watak Geum Jan-di dalam drama Boys Over Flower ini umumnya dikenali dengan sifatnya yang agak eksentrik.

Sifat beliau yang agak gila-gila itu dapat dilihat menerusi teaser yang telah dimuat naik. Tindakan Hye-sun itu pastinya telah menimbulkan rasa ingin tahu peminat.

Menurut dari sumber media, tindakan Hye-sun tersebut adalah sebuah respon untuk bekas suaminya, Ahn Jae-hyun.

Apa pun sebabnya, rata-rata peminat Hye-sun gembira dengan penampilan semula pelakon tersebut dan tidak sabar untuk menonton program baharu keluaran KakaoTV itu.

Ingin tahu pelakon wanita Korea mana yang paling mahal? klik pada pautan di bawah untuk membaca!

10 Pelakon Wanita Korea Yang Terima Bayaran Termahal Sepanjang Tahun 2020

9 Selebriti Terkenal Korea Yang Miliki Aset Hartanah Bernilai Sehingga RM298 Juta


Nekad Tahan Pemandu Lori Di Jalan Raya, Seorang Remaja Telah Diheret Dan Digilis Lori

Sekitar beberapa hari yang lalu, wilayah Tenggerang Selatan, Indonesia dikejutkan dengan berita seorang remaja maut selepas menahan sebuah lori secara tiba-tiba demi menghasilkan kandungan video untuk paparan pengikutnya.

Sepertinya anak-anak muda di Indonesia masih belum mengambil iktibar daripada kejadian maut itu. Terbaharu, tular sebuah video di media sosial yang memaparkan aksi berani mati sekumpulan empat orang remaja yang nekad menahan sebuah lori secara tiba-tiba di tengah jalan raya di Perempatan Sentul Bogor malam semalam, lapor media Berita Hits Indonesia.

A post shared by Info Jakarta dan Sekitarnya (@kabarjakarta1)

Menerusi perkongsian video berkenaan, dapat dilihat sekumpulan remaja itu berlari ke tengah jalan raya lalu bertindak untuk menahan sebuah lori yang pada ketika itu sedang dipandu laju. Tidak sempat menekan pedal brek, pemandu lori berkenaan terpaksa menghereta dan menggilis salah seorang remaja yang berlari ke hadapan lorinya.

Manakala ketiga rakan mangsa yang lain sempat mengelak sebelum dilanggar oleh pemandu lori berkenaan. Difahamkan, aksi malang tersebut sempat dirakam oleh seseorang individu yang berada di seberang jalan di lokasi kejadian. Namun setakat ini, masih belum khabar berita yang selanjutnya mengenai keadaan remaja yang digilis lori itu dan apa tujuan sebenar mereka bertindak sedemikian.

ini namanya tukang palak,, they make truck stop then ask them money..

— Septiadhi Wirawan (@septiadhiw) April 6, 2021

Dalam pada itu, salah seorang netizen di Indonesia mendakwa bahawa sekumpulan remaja berkenaan merupakan ‘tukang palak’ iaitu kegiatan jenayah yang bertindak untuk menahan lori lalu memeras wang daripada pemandunya di tengah jalan raya. Namun tidak dapat dipastikan tujuan sebenar remaja berkenaan bertindak sedemikian. Apa pendapat anda akan isu ini?

Demi sebuah video, remaja ini maut dilanggar lori. Baca lagi pada pautan di bawah.

Gara-Gara Mahu Hasilkan Video, Remaja Maut Selepas Menahan Lori Secara Mengejut

Nekad Langgar Lari Secara Mengundur, Pemandu Lori Diberkas Penduduk Bukit Changgang


9 Cara Efektif Yang Saya Buat Bila Kena Mengajar Murid Kelas Belakang

Post kali ini adalah istimewa untuk anak-anak kelas terakhir. Anak-anak yang selalu dilabel kurang cerdik, kurang pandai, tak berguna, malas, banyak main, tak fokus, belajar ke tak belajar sama je.

Berat untuk mereka, berat lagi untuk cikgu yang bertanggungjawab mengajar mereka. Awal tahun 2017, bila diminta untuk mengajar kelas paling hujung dalam hati ada terdetik ‘habislah aku’.

Tapi Alhamdulillah selepas membaca pelbagai artikel tentang strategi untuk kawal anak-anak ni dan mencuba sendiri pelbagai strategi, sekarang setiap hari saya tertunggu-tunggu nak masuk kelas mereka. Puas hati setiap kali selesai sesi pembelajaran. Puas hati menanda buku mereka. Betul, seronok rasanya. Begitu juga dengan mereka.

“Teacher homework dah siap”
“Teacher harini nak belajar apa?”
“Teacher buku dah habis, nak tampal buku baru ni”
“Teacher tanda kerja saya please?”

Ada beberapa tips yang saya rasa sangat berguna untuk kawal ‘low achievers’:

Walaupun mereka dalam golongan terakhir, percaya akan kebolehan mereka. Mereka mampu buat. Mereka mampu selesaikan. Jangan ‘underestimate’ dan jangan ‘overestimate’.

Kadang kadang bukan otak tak cerdas, cuma masalah ‘attitude’ jadi ke belakanglah tempatnya. Latihan dalam kelas juga perlu bersesuaian dengan kemampuan mereka. Biarlah latihan itu ‘simple’. Jangan bercita-cita terlalu tinggi.

Bila terlalu bercita-cita, mereka akan cepat bosan dan putus asa. Proses ini memakan masa yang lama. Lebih baik dapat sesuatu daripada tak dapat lansung.

2. Buat hubungkait dengan pelajaran semalam.

Menurut Professor Moses (pensyarah saya di UM), kelemahan sistem pengajaran dan pembelajaran di Malaysia ialah tiada hubung kait dengan pelajaran semalam. Saya dulu pun begitu. Semalam tajuk lain, harini tajuk lain. Budak tak dapat relate.

Walaupun dah masuk tajuk baru, wajib recall pelajaran semalam untuk ‘memory retention’. Sebelum memulakan pdp, tanya anak-anak kita apa yang mereka belajar semalam. Ambil masa untuk brainstorm.

Mereka akan cuba sedaya upaya untuk ingat kembali. Bagilah gula gula ke stickers ke apa apa sahaja untuk menggalakkan murid brainstorm.

3 . Beri latihan di rumah/ homework yang mampu dibuat tanpa bantuan orang lain.

Perlu diingat tak semua pelajar kita boleh mendapatkan bantuan di rumah terutama untuk subjek yang susah seperti Bahasa Inggeris. Kita sebagai guru akan rasa cepat marah, cepat putus asa, sedih apabila murid tidak mampu menyiapkan ‘homework’.

Jadi, beri latihan yang mereka mampu buat. Walaupun latihan itu kelihatan senang, ia mampu memberi kepuasan kepada murid murid jika mereka dapat menyelesaikannya sendiri.

Percayalah jika mereka seronok, mereka akan ternanti-nanti kita tanda buku mereka atau bincang jawapan untuk tugasan tersebut. Dan lebih daripada itu, mereka akan meminta-minta latihan di untuk diselesaikan di rumah.

Saya suka untuk buat kuiz mudah dengan mereka. Jika dua minggu mereka belajar tentang artikels, buat satu kuiz untuk uji kefahaman mereka. Dan paling penting, buatlah kuiz yang mereka mampu capai sampi gred A. Jangan menyusahkan mereka.

Kita akan dapat lihat betapa gembiranya pelajar apabila mereka boleh jawab kuiz dengan betul semua atau hanya satu kesalahan. Tujuan kuiz ini ialah untuk menukar tanggapan bahawa ‘Bahasa Inggeris itu susah’. Beri hadiah untuk setiap kejayaan.

Saya suka untuk set target yang mereka kena capai. Contohnya kalau betul 16 dan ke atas, teacher akan bagi pensel warna. Jadi, mereka akan usaha. Jikalau saya tiada masa untuk sediakan hadiah, saya akan bagi sahaja seorang seringgit.

Walaupun mereka belajar sesuatu topik seperti Articles / Prepositions selama lebih dua minggu, mereka tidak akan bosan jika latihan yang diberikan ada variasi. Pelbagai bentuk. Ada fill in the blanks, ada multiple choices atau aktiviti padankan.

Satu lagi saya perasan bila mereka selalu buat latihan, buku cepat habis sebab selalu menyalin. Mereka sangat teruja bila buku habis. Cara saya, saya akan belanja setiap buku yang habis. Saya layan mereka seperti anak-anak saya. InshaAllah diniatkan infaq untuk mereka kerana saya pun masih menantikan zuriat.

Jadi mereka tampal di atas buku 1. Habis buku 1, tampal buku 2. Begitulah sampai sekarang akhir tahun 2017, buku Grammar mereka ada 3. Ini sebenarnya ‘sense of accomplishment’ untuk murid-murid.

Mereka akan rasa yakin dan akan rasa subjek itu senang sebab mereka mampu menulis dengan sangat banyak. Untuk pelajar yang malas, ini juga akan memotivasikan mereka.

Mereka akan ‘mengejar’ rakan-rakan mereka untuk dapat hadiah buku baru daripada saya. Walaupun ada yang beli sendiri, saya tetap bayar balik kepada mereka sebagai ganjaran.

Saya tahu dan saya faham sangat penting untuk menghabiskan silibus setiap tahun. Tapi perlu diingat kalau kita terlalu mengejar tetapi pelajar tercicir dan tidak faham, maka tiada gunanya. Berilah sesuatu yang mereka boleh guna untuk jangka masa panjang.

Saya selalu beritahu murid-murid “walaupun dalam kelas markah kuiz awak tinggi, tak semestinya awak akan dapat markah yang sama dalam peperiksaan sebab soalan arasnya tinggi. Tapi jangan putus asa. Walaupun meningkat 1 atau 2 markah, teacher tetap bangga. Tetapi kalau sesiapa mampu capai lebih baik, teacher akan sediakan hadiah”.

Peperiksaan bukanlah mengukur segalanya. Kerana proses pembelajaran sesuatu bahasa adalah sangat lama dan memerlukan komitmen. Dari segi grammar, vocabulary dan macam macam lagi. Mungkin cikgu perlu fokus sahaja untuk memperkaya vocabulary mereka dan perlahan lahan ajar grammar seperti ‘tenses’.

Tak mungkin pada hujung tahun mereka mampu menulis essay yang lengkap. Tapi sekurang-kurangkan mereka kenal subjek ayat itu singular/plural dan past tense atau present tense.

Murid perlukan ‘feedback’ tentang tahap kemajuan mereka. Tandalah setiap latihan yang diberikan dan beri ulasan. Saya siapkan cop dan tandakan sahaja di kotak seperti dalam gambar. Kadang-kadang bila ada kesalahan, akan ada yang bunyi ‘please teacher bagi cemerlang. Please please please!’

Saya suka wujudkan suasana yang positif di dalam kelas. Selalu bergurau dengan mereka, tanya khabar keluarga mereka. Sebab mereka perlukan perhatian. Mereka buat perangai pun kerana mahukan perhatian.

Tak salah luangkan sikit masa untuk bercerita perkara yang berlaku di luar kelas. Namun, semua ada batasnya. Kita orang yang lebih dewasa akan tahu hadnya.

9 . Jangan ungkit kesalahan mereka/ latar belakang mereka di depan rakan rakan yang lain.

Elakkan mengeluarkan ayat seperti “elok la malas. Ayah malas. Mak malas, awak pun malas.” Atau “minggu lepas pukul kawan, curi duit. Hari ni nak jadi hantu apa pulak?”

Please. elakkan. Bagi hak mereka untuk belajar. Apa apa masalah sekali pun, elakkan public humiliation. Jumpa secara peribadi. Lebih baik.

Nasihat untuk cikgu-cikgu dan saya juga pada masa hadapan, buanglah tanggapan negatif untuk murid kelas belakang. Kerana mereka inilah yang kebanyakannya ringan tulang. Yang ramah menyapa bila terjumpa di mana-mana. Wallahuallam.


‘NEMEZIZ’ But Bola Adidas Yang Akan Jadi Perhatian Tahun Ini

Seperti namanya, NEMEZIZ memang nampak bergaya dan ‘jahat’ di kaki! Model terbaru untuk duta Adidas serata dunia terutamanya Lionel Messi ini hadir dengan pelbagai inovasi baharu yang akan memberi lebih keselesaan untuk para pemain.

Pertamanya, kasut ini tidak bertali dengan teknologi TORSIONTAPES yang akan menggenggam kaki di kedudukannya serta dual-lock collar yang akan memastikan kasut tidak akan mudah tercabut apabila membuat sebarang tendangan kencang di atas padang.

Dengan gabungan stripes hitam biru serta logo Adidas bewarna kuning, pemilihan warna Ocean Storm pasti membuatkan anda tampil lebih bergaya di atas padang. Ditambah lagi dengan perkataan NEMEZIZ di bahagian depan but.

Antara pemain yang akan menyarung but ini untuk musim terbaru nanti adalah Roberto Firmino, Renato Sanchez, Lucas Vasquesz, Julian Draxler dan pemain Thai, Chanathip Songkrasin. Dan kasut ini sudah keluar versi BOOST sebenarnya untuk dipakai untuk kegunaan santai. Cuma model ini tidak masuk ke Malaysia.

Untuk model ini, ianya akan dijual pada harga USD320 (lebih kurang RM1,360). Model NEMEZIZ ini juga akan hadir dengan beberapa versi yang lebih berpatutuan harganya dalam lingkungan RM399 hingga RM999 bergantung kepada model. Cuma jika anda mahu yang high end, harganya pada USD320 sepasang. Kalau mahu jadi sehebat Messi kenalah melabur lebih.


NeNe Chicken Buka Dua Cawangan Baharu, Satu Di Sarawak

Syarikat ayam goreng terkenal dari Korea Selatan, NeNe Chicken, mereka baru-baru ini telah membuka beberapa cawangan baharu di Malaysia.

Dua cawangan itu ialah Avenue K di Kuala Lumpur dan Plaza Merdeka Shopping Mall Kuching Sarawak. Menurut dari laporan dari mereka, “kedua-dua ini merupakan kawasan tumpuan orang ramai dan merupakan kawasan strategik untuk kami membuka cawangan di sini”. Sarawak merupakan negeri pertama untuk restoran NeNe Chicken yang pertama dibuka di kawasan Malaysia Timur.

Menurut pengarah NeNe Chicken Malaysia Raymond Wong, “Kami suka melakukan perkara yang berbeza, dan matlamat utama kami adalah untuk menjadikan pelanggan kami bahagia. Setiap cawangan di restoran kami akan menghidangkan makanan yang berkualiti tinggi dan berkhasiat pada pelanggan”.

Semenjak pembukaan NeNe Chicken Di Malaysia ia telah mendapat sambutan hangat. Antara menu yang mendapat sambutan ayam ‘freaking hot’ dan menu yang mereka hasil sendiri yang inspirasi citarasa makanan di Malaysia iaitu Crispy Chicken Rendang dan Nasi Lemak Crispy Chicken yang diletakkan telur Onsen.

Selain itu mereka juga telah memperkenalkan empat baru iaitu NeNe Chicken Fingers, NeNe KimChesse Wrap, Sweet Potato Fries. Kepada yagn merasai ayam goreng NeNe Chicken anda boleh pergi cawangan baru ini. Kami yakin anda pasti amat menyukainya.